sagorsarker/bangla-wikipedia huggingface dataset:
সিউতাত এস্পোর্তিভা জোয়ান গাম্পার

সিউতাত এস্পোর্তিভা জোয়ান গাম্পার () কাতালান ক্লাব বার্সেলোনার প্রশিক্ষণ মাঠ এবং ফুটবল একাডেমী। ২০০৬ সালের ১ জুন এটি প্রথম চালু করা হয় এবং এর নামকরণ করা হয় বার্সেলোনার প্রতিষ্ঠাতা ও প্রাক্তন প্রেসিডেন্ট জোয়ান গাম্পারের নাম অনুসারে।
এটি বার্সেলোনার সান জোয়ান দেসপিতে অবস্থিত এবং এর আয়তন ১৩৬.৮৩৯ বর্গমিটার। ২০০৬ সাল থেকে এটি যুব দলের প্রশিক্ষণ কেন্দ্র হিসেবে এবং ২০০৯ সালের জানুয়ারি থেকে সিনিয়র দলের প্রশিক্ষণ কেন্দ্র হিসেবে ব্যবহার হয়ে আসছে। এছাড়া এটি ক্লাবের অন্যান্য ক্রীড়া দলগুলোর জন্যও ব্যবহৃত হয়েছে, যার মধ্যে রয়েছে বাস্কেটবল, হ্যান্ডবল এবং ফুটসাল।
সিউতাত এস্পোর্তিভায় বার্সেলোনার ফুটবল দল প্রথম আসে ২০০৯ সালের ১৯ জানুয়ারিতে, যা ৩০ বছরের একটি ইতিহাসের সমাপ্তি ঘটায়। এর আগে সিনিয়র দল তাদের প্রশিক্ষণের জন্য ক্যাম্প ন্যু সংলগ্ন ছোট পিচ (যা লা মাসিয়া পিচ নামে পরিচিত) ব্যবহার করত। সিনিয়র দলের সুযোগ-সুবিধা ক্যাম্প ন্যু এর সুযোগ-সুবিধাসমূহের মতই এবং ২০০৯–১০ মৌসুমের শুরুতেই এখানে খেলোয়াড়দের জন্য একটি পুস্করিণী এবং স্টিম বাথ ছিল।
বার্সেলোনার যুব খেলোয়াড়দের নিবসনের জন্য ২০১১ সালের মধ্যে একটি নতুন বাসস্থান চালু করা হয়। এর আগে যুব খেলোয়াড়দের বাসস্থান হিসেবে লা মাসিয়া ব্যবহার করা হত। নতুন এই ভবনের ধারণ ক্ষমতা ছিল ৮৫ জন।
সিউতাত এস্পোর্তিভার ঐ ভূমি ১৯৮৯ সালে ক্রয় করে বার্সেলোনা। এটি ক্যাম্প ন্যু থেকে ৪.৫ কিলোমিটার দূরে অবস্থিত এবং বার্সেলোনা ও সান জোয়ান দেসপি এর মধ্যকার সড়ক পথ দ্বারা সরাসরি সংযুক্ত।
সিউতাত এস্পোর্তিভার মোট খরচের পরিমাণ ৬৮ মিলিয়ন ইউরো। যার মধ্যে ২৫.৬ মিলিয়ন ব্যবহৃত হয় নাগরিকায়নে এবং ৪২.৫ মিলিয়ন ব্যবহৃত হয় নির্মাণ কাজে। সিউতাত এস্পোর্তিভার নির্মাণের প্রয়োজনীয় অর্থ সংগ্রহের জন্য বার্সেলোনা দুইটি ভূমিখন্ড বিক্রয় করে, প্রথমটি ২০০২ সালের ২১ জুন এবং দ্বিতীয়টি ২০০৩ সালের ২০ ফেব্রুয়ারি, যার মূল্য ছিল যথাক্রমে ২৯.৭ এবং ১৫.৯ মিলিয়ন ইউরো। অবশিষ্ট অর্থ ক্লাবের কর্তৃক সরাসরি বিনিয়োগ করা হয়, যার পরিমাণ ছিল ২২.৫ মিলিয়ন ইউরো।
মেলিন্ডা গেটস

মেলিন্ডা ফ্রেঞ্চ গেটস (; জন্ম: ১৫ আগস্ট, ১৯৬৪) মার্কিন যুক্তরাষ্ট্রে জন্মগ্রহণকারী মানবপ্রেমী ও নারী ব্যবসায়ী ব্যক্তিত্ব। জন্মকালীন সময়ে তার নাম ছিল মেলিন্ডা অ্যান ফ্রেঞ্চ। তার অন্যতম পরিচয় হচ্ছে বিশ্বের অন্যতম সেরা ধনী ব্যক্তি ও মাইক্রোসফটের প্রতিষ্ঠাতা, চেয়ারম্যান, সাবেক প্রধান সফটওয়্যার নির্মাতা এবং সাবেক সিইও বিল গেটসের সহধর্মীনি। মাইক্রোসফটে কর্মরত অবস্থায় তাদের মধ্যে পরিচিতি ঘটে। মাইক্রোসফট বব, মাইক্রোসফট এনকার্টা এবং এক্সপিডিয়া প্রকল্পে কাজ করেছেন মেলিন্ডা।
মেলিন্ডা ১৯৬৪ সালে টেক্সাসের ডালাসে জন্মগ্রহণ করেন। তার বাবা "রেমন্ড জোসেফ ফ্রেঞ্চ", জুনিয়র পেশায় ছিলেন প্রকৌশলী এবং মা "এলেইন অ্যাগনেস অ্যামারল্যান্ড" গৃহিণী ছিলেন। পিতা-মাতার চার সন্তানের মধ্যে তার অবস্থান ছিল দ্বিতীয়। বড় এক বোন ও ছোট দুই ভাই রয়েছে। মেলিন্ডা রোমান ক্যাথলিক ধর্মাবলম্বী। তিনি সেন্ট মনিকা ক্যাথলিক স্কুলে অধ্যয়ন করেছেন। শ্রেণীতে তিনি শীর্ষস্থানীয় ছাত্রী হিসেবে পরিগণিত ছিলেন। ১৯৮২ সালে উরসুলিন অ্যাকাডেমি অব ডালাস থেকে স্নাতক ডিগ্রী সম্পন্ন করেন। ডিউক বিশ্ববিদ্যালয় থেকে ১৯৮৬ সালে কম্পিউটার বিজ্ঞান এবং অর্থনীতিতেও স্নাতক ডিগ্রী লাভ করেন। ১৯৮৭ সালে এমবিএ ডিগ্রী অর্জন করেন।
বিল গেটসকে বিয়ে করেন। তাদের সংসারে জেনিফার ক্যাথরিন গেটস, ররি জন গেটস এবং ফোবি অ্যাদেলে গেটস নামীয় তিন সন্তান রয়েছে। লেক ওয়াশিংটনে লার্জ ম্যানসনে তারা বসবাস করছেন।
১৯৮৭ সালের পর তিনি মাইক্রোসফটে যোগদান করেন। মাইক্রোসফটের বিভিন্ন ধরনের মাল্টিমিডিয়া প্রকল্প হিসেবে পাবলিশার, মাইক্রোসফট বব, এনকার্টা এবং এক্সপিডিয়ার উন্নয়নে অংশগ্রহণ করেন। ১৯৯৪ সালে হাওয়াইয়ের ল্যানাইয়ে ব্যক্তিগত গোপনীয়তা রক্ষা করে বিল গেটসের সাথে বিবাহ-বন্ধনে আবদ্ধ হন। অল্পকিছুদিন পরই তিনি মাইক্রোসফট ত্যাগ করে পরিবার দেখাশোনায় মনোনিবেশ ঘটান। এর পূর্বে তিনি মাইক্রোসফটের তথ্য সম্বন্ধীয় বিষয়ের মহা-ব্যবস্থাপক ছিলেন।
গেরিলা থেকে সম্মুখ যুদ্ধে

গেরিলা থেকে সম্মুখ যুদ্ধে বাংলাদেশের স্বাধীনতা যুদ্ধের এক অনন্য দলিল। গেরিলা কমান্ডার মাহবুব আলম তার প্রত্যক্ষ অভিজ্ঞতা থেকে এটি লিখেছেন। এটি মূলতঃ স্বাধীনতা যুদ্ধকালীন সময়ের একজন গেরিলা যোদ্ধার ডায়েরী। বইটি দুই খণ্ডে প্রকাশিত হয়েছে, যেখানে বাংলাদেশের অতিসাধারণ জনগোষ্ঠীর সহজ সরল বর্ণনা রয়েছে।
এই বইটির কাহিনী ১৯৭১ সালের ১৭ ডিসেম্বর তারিখের ঘটনা দিয়ে শুরু হয়েছে এবং তারপরই চলে এসেছে ১৬ ডিসেম্বরের কথা, আর এরপর ধারাবাহিকভাবে এসেছে লেখকের যুদ্ধে যাবার ও বিভিন্ন অপারেশনে আংশ নেয়া ও অন্যান্য কথা।
বইটির কাহিনী অবলম্বনে ২০১২ সালে 'দেশ' টিভিতে "মুক্তিযুদ্ধ একাত্তর" নামে একটি ধারাবাহিক নাটক প্রচারিত হয়।
দি ওভাল

দি ওভাল () লন্ডনের কেনিংটনে অবস্থিত একটি আন্তর্জাতিক ক্রিকেট মাঠ। ইংল্যান্ডের গুরুত্বপূর্ণ ক্রিকেট খেলাগুলো এখানে অনুষ্ঠিত হয়ে থাকে। ব্যবসায়িক অংশীদারত্বের কারণে এটি বর্তমানে কিয়া ওভাল নামে পরিচিত। অতীতে স্টেডিয়ামটিকে মাঝে-মধ্যেই কেনিংটন ওভাল নামে ডাকা হতো। কয়েক বৎসর পূর্বে "ফস্টার্স ওভাল", "এএমপি ওভাল", "ব্রিট ইন্স্যুরেন্স ওভাল" নামে আনুষ্ঠানিকভাবে পরিচিতি ঘটানো হয়েছিল মূলতঃ পূর্বেকার বাণিজ্যিক অংশীদারি চুক্তির কারণে।
ওভাল মাঠটি সারে কাউন্টি ক্রিকেট ক্লাবের নিজ মাঠরূপে পরিচিত। এছাড়াও, সনাতনী পন্থায় স্বাগতিক ইংল্যান্ড তাদের চূড়ান্ত টেস্ট খেলার জন্যে প্রত্যেক ইংলিশ গ্রীষ্মকালকে এ মাঠের জন্যে ব্যবহার করে যা আগস্টের শেষদিক থেকে সেপ্টেম্বরের শুরুর দিকের সময়কাল পর্যন্ত অনুষ্ঠিত হয়। স্মর্তব্য যে, টেস্ট ক্রিকেটের জন্যে ব্যবহৃত ওভাল মাঠটি যুক্তরাজ্যের প্রথম মাঠ ও বিশ্বের দ্বিতীয় মাঠ হিসেবে স্বীকৃত। প্রথমস্থানে রয়েছে অস্ট্রেলিয়ার মেলবোর্ন ক্রিকেট গ্রাউন্ড বা এমসিজি।
১৮৭২ থেকে ১৯০৭ সাল পর্যন্ত সি. ডব্লিউ. অ্যালকক সারে ক্রিকেট দলের সচিব থাকা অবস্থায় ১৮৮০ সালে ইংল্যান্ডের প্রথম টেস্ট খেলা ওভালে অনুষ্ঠিত হয়। ইংল্যান্ড বনাম অস্ট্রেলিয়ার মধ্যকার খেলায় অস্ট্রেলিয়া দি অ্যাশেজ টেস্টে দুই দিনের মধ্যে ৭ রানে জয়লাভ করেন। দ্য স্পোর্টিং টাইমস পত্রিকাটি ইংলিশ ক্রিকেটের দূরবস্থা দেখে ছদ্ম শোকবার্তা প্রকাশ করে যা পরবর্তীকালে অ্যাশেজ ট্রফির প্রবর্তন ঘটে। এখনো ইংল্যান্ড-অস্ট্রেলিয়ার মধ্যেকার টেস্ট খেলাগুলো "অ্যাশেজ ট্রফি" নামে পরিচিত। ১৮৮৪ সালে অস্ট্রেলিয়ার বিলি মারডক ওভালে প্রথম দ্বি-শতক হাঁকান।
ওভালের বর্তমান প্যাভিলিয়নটির নির্মাণ কাজ ১৮৯৮ মৌসুমে সম্পন্ন হয়।
দ্বিতীয় দল হিসেবে দক্ষিণ আফ্রিকা ক্রিকেট দল ১৯০৭ সালে ওভালে খেলতে আসে। ১৯২৮ সালে ওয়েস্ট ইন্ডিজ, ১৯৩১ সালে নিউজিল্যান্ড দল এখানে খেলে। ৫ম সফরকারী দল হিসেবে ১৯৩৬ সালে ভারতীয় দল এখানে খেলে। ১৯৫৪ সালে পাকিস্তান এবং ১৯৯৮ সালে শ্রীলঙ্কা খেলে। এছাড়াও জিম্বাবুয়ে এবং বাংলাদেশ দলও এখানে খেলেছে।
দ্বিতীয় বিশ্বযুদ্ধের সময়কালে ওভালকে যুদ্ধবন্দীদের আবাসস্থল হিসেবে ব্যবহারের পরিকল্পনা করা হলেও কখনো তা কার্যকর করা হয়নি। প্রথম বিশ্বযুদ্ধকে ঘিরে ফিলিপ লার্কিন তাঁর কবিতায় ওভালের কথা তুলে ধরেছেন।
৭ সেপ্টেম্বর, ১৯৭৩ তারিখে ইংল্যান্ড-ওয়েস্ট ইন্ডিজের মধ্যকার প্রথম একদিনের আন্তর্জাতিক ক্রিকেট খেলা অনুষ্ঠিত হয়। ১৯৭৫, ১৯৭৯, ১৯৮৩ এবং ১৯৯৯ সালের বিশ্বকাপ ক্রিকেটের বেশকিছু খেলা আয়োজনের অধিকারী হয় ওভাল। ২০০৪ সালের আইসিসি চ্যাম্পিয়ন্স ট্রফির ১৫ খেলার মধ্যে ফাইনালসহ ৫টি খেলা অনুষ্ঠিত হয়। অদ্যাবধি কোন ধরনের আন্তর্জাতিক খেলা ফ্লাডলাইটের সাহায্যে অনুষ্ঠিত হয়নি। তবে, সারে দল বেশ কয়েকটি একদিনের খেলা ফ্লাডলাইটের সাহায্যে পরিচালনা করে। ১৮৮৯ সালের পর গ্যাসের আলোর সাহায্যে খেলা আয়োজন করেছে সারে দলটি।
গ্যারি গিলমোর

গ্যারি জন গিলমোর (; ২৬ জুন, ১৯৫১ - ১০ জুন, ২০১৪) নিউ সাউথ ওয়েলস প্রদেশের ওয়ারাতাহ এলাকায় জন্মগ্রহণকারী প্রখ্যাত অস্ট্রেলীয় আন্তর্জাতিক ক্রিকেটার ছিলেন। ১৯৭৩ থেকে ১৯৭৭ সাল পর্যন্ত অস্ট্রেলিয়া দলের পক্ষ হয়ে ১৫টি টেস্ট এবং ৫টি একদিনের আন্তর্জাতিক ক্রিকেটে অংশগ্রহণ করেছিলেন। বামহাতে সুইং বোলিং করে সবিশেষ খ্যাতি অর্জন করেছেন। তাকে অ্যালান ডেভিডসনের সাথে তুলনা করা হতো। ১৯৭৫ সালের বিশ্বকাপ ক্রিকেটে সবচেয়ে বেশি উইকেট লাভ করেছিলেন গ্যারি গিলমোর।
ওয়ারাতাহ প্রাইমারী স্কুল ও নিউক্যাসল বয়েজ হাই স্কুলে অধ্যয়ন করেন। ১৯৬৭ সালে বেসবলে এবং ১৯৬৯ সালে ক্রিকেটে অবদান রাখায় নিউ সাউথ ওয়েলসের পক্ষ থেকে দুইটি ব্লু পুরস্কার লাভ করেন।
তার বড় ভাই গ্রেগ স্লিপি গিলমোর জাতীয় নেটবল লীগ প্রতিযোগিতায় হান্টার জেইগার্স দলের পক্ষ হয়ে খেলেছেন। মেয়ারওয়েদাস-কার্লটন এবং ওয়ান্ডারার্স দলের হয়ে প্রথম বিভাগ রাগবি ইউনিয়নে খেলেছেন।
১৯৭৫ সালে ইংল্যান্ডে অনুষ্ঠিত ক্রিকেট বিশ্বকাপ প্রতিযোগিতার উদ্বোধনী আসরে গিলমোর দ্বাদশ খেলোয়াড় হিসেবে অংশগ্রহণ করেন। হেডিংলি স্টেডিয়ামে অনুষ্ঠিত প্রথম সেমি-ফাইনালে তিনি বিশ্বকাপের ইতিহাসে সেরা ক্রীড়ানৈপুণ্য প্রদর্শন করেছেন। তিনি ১৪ রানের বিনিময়ে ৬ উইকেট লাভ করেন। এ রেকর্ডটি পরবর্তীতে ১৯৮৩ সালের বিশ্বকাপে ওয়েস্ট ইন্ডিয়ান উইনস্টন ডেভিস ভেঙ্গে ফেলেন। ফলে, ইংল্যান্ড ৩৬.২ ওভারে মাত্র ৯৩ রানে গুটিয়ে যায়। এক পর্যায়ে স্বাগতিক দল ৭ উইকেটের বিনিময়ে ৩৭ রান করেছিল। অস্ট্রেলিয়াও নাটকীয়ভাবে ৬ উইকেটে ৩৯ রান সংগ্রহ করে। কিন্তু গিলমোরের ৫টি চার ও ২৮ বলে ২৮ রান করার মতো অল-রাউন্ড নৈপুণ্যে ফাইনালে উত্তীর্ণ হয়। চূড়ান্ত খেলায়ও তিনি পাঁচ উইকেট লাভ করেন। কিন্তু তার দল ওয়েস্ট ইন্ডিজের কাছে হেরে যায়। দুই খেলায় অংশগ্রহণ করে ১১ উইকেট লাভ করে প্রতিযোগিতার সর্বোচ্চ উইকেট সংগ্রহকারী হন।
১৯৭৫-৭৬ মৌসুমে পার্থে অনুষ্ঠিত টেস্টে গিলমোর ওয়েস্ট ইন্ডিজের সফলতম স্পিন বোলার ল্যান্স গিবসের ৩০০তম টেস্ট উইকেটের শিকারে পরিণত হন। কাকতালীয়ভাবে মেলবোর্নে অনুষ্ঠিত গিবসের সর্বশেষ টেস্টেও ৩০৯তম শিকারে পরিণত হয়েছিলেন গিলমোর।
হেলেন নাম্নী এক রমণীর পাণিগ্রহণ করেন তিনি। তাদের সংসারে ক্লিন্ট, বেন, স্যাম ও ব্রুক নামীয় চার সন্তান ছিল। তারা প্রত্যেকেই ক্রিকেট খেলায় অংশগ্রহণ করেছেন। ২০০৫ সালে তার যকৃৎ প্রতিস্থাপন হয়। তন্মধ্যে, ক্লিন্ট গিলমোর পিতার মৃত্যুর অল্প কিছুদিন পূর্বে ব্রেইন ক্যান্সারে আক্রান্ত হয়ে মার্চ, ২০১৪ সালে ৩৩ বছর বয়সে মৃত্যুবরণ করে।
জীবনের শেষদিকে বেশ কয়েক বছর দূর্বল স্বাস্থ্যের অধিকারী ছিলেন। অতঃপর ১০ জুন, ২০১৪ তারিখে সিডনির রয়্যাল প্রিন্স আলফ্রেড হাসপাতালে তার দেহাবসান ঘটে।
তিসিবিওস

তিসিবিওস (গ্রিক ভাষায়: Κτησίβιος, ইংরেজি ভাষায়: Ctesibius বা "টেসিবিয়াস", অন্য উচ্চারন "ক্তিসিবিওস") (২৮৫-২২২ খ্রিস্টপূর্বাব্দ পর্যন্ত সক্রিয়) ছিলেন প্রাচীন মিশরের আলেকজান্দ্রিয়া শহরে বসবাসকারী একজন গ্রিক পদার্থবিজ্ঞানী, প্রকৌশলী এবং উদ্ভাবক। তাকে "আলেকজান্দ্রিয়ার তিসিবিওস" নামেও ডাকা হয়। তিনি প্রাচীন আলেকজান্দ্রিয়ার বিখ্যাত প্রকৌশল যুগের অন্যতম প্রধান ব্যক্তিত্ব। তিনি ছিলেন একজন নাপিতের সন্তান। ধারণা করা হয় তিনিই প্রথম বাতাসের স্থিতিস্থাপকতা আবিষ্কার করেন। এছাড়া তিনি ঘনীভূত বাতাস ব্যবহার করে বেশ কিছু যন্ত্র উদ্ভাবন করেন। ঘনীভূত বাতাসের শক্তিকে যান্ত্রিক শক্তিতে রূপান্তরের বিদ্যাকে Pneumatics বা বায়ুবিদ্যা বলা হয়। এজন্য অনেকে তাকে বায়ুবিদ্যার জনক বলেন। বাতাসের শক্তিকে কাজে লাগিয়ে তিনি ফোর্স পাম্প এবং এক ধরনের গুলতি বানিয়েছিলেন।
তার সবচেয়ে বিখ্যাত কাজ জলঘড়ির উন্নতি সাধন। জলঘড়ি তিসিবিওসের অনেক আগে থেকেই প্রচলিত ছিল। সবচেয়ে সাধারণ জলঘড়ি দুটি পাত্রের মাধ্যমে কাজ করে। একটি পানিপূর্ণ পাত্র আরেকটি শূন্য পাত্রের একটু উপরে রাখা হয়, পানিপূর্ণ পাত্রের নিচের দিকে একটি ছিদ্র থাকে যা দিয়ে নিচের পাত্রে পানি পড়ে। নিচের পাত্রে পানির স্তর কতটুকু বৃদ্ধি পাচ্ছে তার মাধ্যমে সময় গণনা করা হয়। কিন্তু সমস্যা ছিল, এটি কোন ধ্রুব সময় গণক নয়। কারণ উপরের পাত্রে পানি বেশি থাকলে চাপ বেশি হবে এবং সে কারণে পানির বেগও বেশি হবে। কিন্তু উপরের পাত্রের পানির স্তর যত কমতে থাকবে পানির বেগও তত কমতে থাকবে। এ কারণে জলঘড়ির পানিকে সময়ের পরিমাপক হিসেবে ব্যবহার করলে বলতে হবে, সময় শুরুর দিকে বেশি দ্রুত চলে। এখান থেকেই বোধহয় "সময় গড়িয়ে যাচ্ছে" বা "সময় ফুরিয়ে যাচ্ছে" (running out of time) বাগধারার উদ্ভব। তো পানির মাধ্যমে ধ্রুব সময় পরিমাপের জন্য ক্তিসিবিওস উপরের পাত্রে পানির স্তর সর্বদা সমান রাখার কৌশল উদ্ভাবন করেন এবং এর মাধ্যমে ধীরে ধীরে জটিল থেকে জটিলতর জলঘড়ি নির্মাণ করেন। নিচের পাত্রের গায়ে পানির স্তর নির্দেশক কাঁটা জুড়ে দিয়ে তিনি সময় (ঘণ্টা, দিন, মাস, বছর) প্রদর্শনেরও ব্যবস্থা করেন।
তার আরেকটি গুরুত্বপূর্ণ আবিষ্কার হচ্ছে, হাইড্রলিস বা জল-অর্গ্যান (জলবাদ্যযন্ত্র)। এই বাদ্যযন্ত্রে অনেকগুলো অর্গ্যান নল থাকে যার ভেতর পানির ওজনের উপর ভিত্তি করে বাতাস প্রবাহিত করা হয়। ক্তিসিবিওসের কোন রচনা আমাদের হাতে এসে পৌঁছায়নি। তার কাজ সম্পর্কে জানা যায় কেবল অন্যদের, বিশেষ করে রোমান লেখক ভিত্রুভিয়ুস এবং আলেকজান্দ্রিয়ার হেরোনের লেখা পড়ে। কিন্তু এতে কোন সন্দেহ নেই যে, তিনি প্রকৌশলের এমন একটি ধারার ভিত্তি স্থাপন করেছিলেন পরবর্তীকালে যার চূড়ান্ত উৎকর্ষ সাধিত হয়েছে আলেকজান্দ্রিয়ার হেরোন এবং বিজান্তিওনের (বাইজান্টিয়াম বা বর্তমান ইস্তাম্বুল) ফিলোর মাধ্যমে।
হামিদুল হক চৌধুরী

হামিদুল হক চৌধুরী (জন্ম: ১৯০১-মৃত্যু: ১৮ই জানুয়ারী, ১৯৯২) হলেন একজন বাঙালী মুসলমান রাজনীতিবিদ ও আইনজীবী। ১৯৩৭ সালে মুসলিম লীগের মনোনয়নে বঙ্গীয় ব্যবস্থাপক পরিষদের সদস্য নির্বাচিত হন। বঙ্গীয় মুসলিম লীগের অন্যতম নেতা হিসেবে ঐতিহাসিক পাকিস্তান আন্দোলনে অংশনেন। ১৯৪৯ সালে পূর্ববঙ্গ সরকারের অর্থমন্ত্রী নিযুক্ত হন। ১৯৫৫ সালে তিনি ২৬ সেপ্টেম্বর যুক্তফ্রন্ট-মুসলিম লীগ কেন্দ্রীয় কোয়ালিশন সরকারের পররাষ্ট্রমন্ত্রী নিযুক্ত হন চৌধুরী মোহাম্মদ আলীর মন্ত্রিসভায়। 
হামিদুল হক চৌধুরীর জন্ম ফেনী জেলার দাগনভূঁইয়া উপজেলার রামনগর গ্রামের এক অভিজাত পরিবারে ১৯০১ সালে। কলকাতা প্রেসিডেন্সি কলেজ থেকে অঙ্কে ডিসটিংশনসহ বিএসসি পাস করেছিলেন (১৯২৫)। ল ডিগ্রি লাভের পর ১৯৩০ সালে কলকাতা বারে আইন ব্যবসায় যোগ দেন।
হামিদুল হক চৌধুরী ল ডিগ্রি লাভের পর ১৯৩০ সালে কলকাতা বারে আইন ব্যবসায় যোগ দেন। পাকিস্তান প্রতিষ্ঠার পর কলকাতা ত্যাগ করে ঢাকায় এসে হাইকোর্টে আইন ব্যবসায় যোগ দেন। ঐতিহ্যবাহী ইংরেজি দৈনিক বাংলাদেশ অবজারভার, সংবাদপত্রটির প্রতিষ্ঠাতা হামিদুল হক চৌধুরী।
হামিদুল হক চৌধুরী ১৯৩৭ সালে মুসলিম লীগের মনোনয়নে বঙ্গীয় ব্যবস্থাপক পরিষদের সদস্য নির্বাচিত হন। বঙ্গীয় মুসলিম লীগের অন্যতম নেতা হিসেবে ঐতিহাসিক পাকিস্তান আন্দোলনে অংশনেন। ভারত-পাকিস্তান সীমানা নির্ধারণের জন্য গঠিত, বহুলালোচিত র‌্যাডকিফ কমিশনের সদস্য হিসেবে গুরুত্বপূর্ণ ভূমিকা রাখেন।
১৯৪৯ সালে পূর্ববঙ্গ সরকারের অর্থমন্ত্রী নিযুক্ত হন। একই বছর পাকিস্তানের প্রধানমন্ত্রী লিয়াকত আলী খানের সাথে মতানৈক্য ঘটলে মন্ত্রিত্ব থেকে পদত্যাগ করেন। ১৯৫৩ সালে শেরেবাংলা এ কে ফজলুল হকের নেতৃত্বে কৃষক-শ্রমিক পার্টি গঠন করেন এবং দলের সহসভাপতি নির্বাচিত হন। ১৯৫৫ সালে পার্টির মনোনয়নে পূর্ববঙ্গ পরিষদের সদস্যদের ভোটে পাকিস্তানের দ্বিতীয় গণপরিষদে সদস্য নির্বাচিত হয়েছিলেন। একই বছর ২৬ সেপ্টেম্বর যুক্তফ্রন্ট-মুসলিম লীগ কেন্দ্রীয় কোয়ালিশন সরকারের পররাষ্ট্রমন্ত্রী নিযুক্ত হন চৌধুরী মোহাম্মদ আলীর মন্ত্রিসভায়। ১৯৫৬ সালের ১০ সেপ্টেম্বর পর্যন্ত এ পদে দায়িত্ব পালন করেন। ১৯৫৬ সালে পাকিস্তানের প্রথম সংবিধানের খসড়া বিল প্রণয়ন এবং গণপরিষদে তা পাস করিয়ে নেয়ার ব্যাপারে গুরুত্বপূর্ণ ভূমিকা পালন করেন। ১৯৫৮ সালে ১৬ সেপ্টেম্বর কেন্দ্রীয় অর্থমন্ত্রী নিযুক্ত হন ফিরোজ খান নুন মন্ত্রিসভায়। একই বছর ৭ অক্টোবর দেশব্যাপী সামরিক আইন জারি করা হলে মন্ত্রিত্ব থেকে পদচ্যুত ও গ্রেফতার হন। ১৯৬২-তে হোসেন শহীদ সোহরাওয়ার্দীর নেতৃত্বে গঠিত ‘ন্যাশনাল ডেমোক্র্যাটিক ফ্রন্টের (এনডিএফ) তিনি অন্যতম সংগঠক এবং এর কোষাধ্যক্ষ ছিলেন।
জলঘড়ি

জলঘড়ি (ইংরেজি ভাষায়: Water clock, অন্য নাম: Clepsydra) জলের প্রবাহের উপর ভিত্তি করে তৈরি এক ধরনের প্রাচীন যন্ত্র যা দিয়ে সময় পরিমাপ করা হতো। উত্তর আমেরিকা এবং আফ্রিকার আদিবাসীরা অবশ্য এক সময় জলপূর্ণ নৌকা দিয়ে সময় পরিমাপ করতো। নৌকায় একটা ফুটো থাকতো, ফুটো দিয়ে জল বের হতে হতে কখন নৌকাটি ডুবে যায় তারা তারই প্রতীক্ষা করতো। তবে সবচেয়ে সাধারণ জলঘড়ি তৈরি হয় একটি জলপূর্ণ পাত্র দিয়ে। পাত্রের ছিদ্র দিয়ে জল বের হতে দেয়া হয় এবং পাত্রের ভেতরের গায়ে চিহ্নিত দাগ থেকে বোঝা যায় জল কতটুকু কমছে। জলের স্তরের মাধ্যমেই সময় নির্ধারিত হয়। এর উদ্ভাবক সম্ভবত প্রাচীন মেসোপোটেমিয়া সভ্যতার সুমেরীয়দের। প্রাচীন মিশরে খ্রিস্টপূর্ব ১৪ শতাব্দীতেও জলঘড়ি নির্মিত হতো বলে ধারণা করা হয়।
তৃতীয় খ্রিস্টপূর্বাব্দে আলেকজান্দ্রিয়ার গ্রিক প্রকৌশলী ক্তিসিবিওস জলঘড়ির উন্নতি সাধন করেন। পাত্রে পানির পরিমাণ কমতে থাকলে পানি প্রবাহের গতিও কমে যায়, যে কারণে প্রাচীন জলঘড়িকে সময় পরিমাপের ধ্রুব বা আদর্শ উপায় হিসেবে ব্যবহার করা যেতো না। ক্তিসিবিওস পাত্রে যাতে সর্বদা পানির পরিমাণ সমান থাকে সে ব্যবস্থা করেন। পরবর্তীতে রোমানরা একটি সিলিন্ডার তথা বেলন এবং একটি বড় জলাধারের মাধ্যমে জলঘড়ি তৈরি করে। জলাধার থেকে জল বেলনে আসে। বেলনের গায়ে লাগানো কাঁটার মাধ্যমে জল কতটুকু বৃদ্ধি পাচ্ছে তা পরিমাপ করা যায়। অনেক কাজেই জলঘড়ি ব্যবহার করা হতো, উল্লেখযোগ্য একটি ব্যবহার ছিল বক্তাদের বক্তৃতার দৈর্ঘ্য পরিমাপ। এই ষোড়শ শতাব্দীতেও জলঘড়ি ব্যবহৃত হয়েছে। গালিলেও তার পড়ন্ত বস্তুর সূত্র বিষয়ক পরীক্ষার জন্য একটি পারদের জলঘড়ি ব্যবহার করেছিলেন।
ল্যান্স গিবস

ল্যান্সলট রিচার্ড গিবস (; জন্ম: ২৯ সেপ্টেম্বর, ১৯৩৪) ব্রিটিশ গায়ানার জর্জটাউনে জন্মগ্রহণকারী ওয়েস্ট ইন্ডিজের বিখ্যাত ও সাবেক আন্তর্জাতিক ক্রিকেট তারকা। টেস্ট ক্রিকেটের ইতিহাসে তিনি সফলতম স্পিন বোলার হিসেবে পরিচিতি পেয়েছেন। ফ্রেড ট্রুম্যানের পর বিশ্বের দ্বিতীয় খেলোয়াড় ও প্রথম স্পিনার হিসেবে তিন শতাধিক উইকেট লাভকারীর গৌরব অর্জন করেন। সর্বমোট ৩০৯টি টেস্ট উইকেট দখলের পাশাপাশি ব্যতিক্রমধর্মী ওভার পিছু দুইয়ের চেয়েও কম রান দিয়েছেন ল্যান্স গিবস। তবে, ব্যাটসম্যান হিসেবে তিনি তেমন সফলতা দেখাতে পারেননি।
চার-জাতি প্রতিযোগিতায় বার্বাডোজসহ অন্যান্য দলের বিরুদ্ধে ভালো ক্রীড়ানৈপুণ্য প্রদর্শনের দরুন গিবস ১৯৫৬-৫৭ মৌসুমে ওয়েস্ট ইন্ডিজ দলে অন্তর্ভুক্ত হন। এরফলে তিনি পরের মৌসুমে পাকিস্তান ক্রিকেট দলের বিপক্ষে পোর্ট অব স্পেনের কুইন্স পার্ক ওভালে অনুষ্ঠিত দ্বিতীয় টেস্টে অভিষিক্ত হন। খেলায় তিনি চার উইকেট দখল করেন ও সিরিজের বাকী পাঁচ খেলায় জায়গা করে নেন। বোর্দায় অনুষ্ঠিত চতুর্থ টেস্টে প্রথমবারের মতো পাঁচ উইকেট শিকার করেন।
১৯৬০-৬১ সালে অস্ট্রেলিয়া সফরে গিবসের জন্যে চমকপ্রদ সুফল বয়ে আনে। সিরিজের শেষ তিনটি টেস্টে ২০.৭৮ রান গড়ে ১৯ উইকেট নেন। সিডনিতে আট, অ্যাডিলেডে হ্যাট্রিকসহ পাঁচ এবং মেলবোর্নে ছয় উইকেট লাভ করেন। এছাড়াও ওয়েস্ট ইন্ডিজ ক্রিকেটের ইতিহাসে অন্যতম সেরা ক্রিকেটার ক্লাইভ লয়েড সম্পর্কে তার কাকাতো ভাই। তার সাথেও একত্রে অনেকবার ওয়েস্ট ইন্ডিজের পক্ষে খেলেছেন তিনি।
১৯৭১ সালে ইংল্যান্ডের কাউন্টিতে ওয়ারউইকশায়ার কাউন্টি ক্লাবের পক্ষে অংশগ্রহণ করে ১৮.৮৯ রান গড়ে ১৩১টি প্রথম-শ্রেণীর উইকেট লাভ করেন, যাতে নয়বার পাঁচ-উইকেট দখল করেছিলেন। ব্যতিক্রমধর্মী এ সাফল্যের পরিপ্রেক্ষিতে পরের বছর উইজডেন ক্রিকেটার্স অ্যালমেনাকের পক্ষ থেকে বর্ষসেরা ক্রিকেটারের মর্যাদা লাভ করেন গিবস।
১৯৭৫-৭৬ মৌসুমে পার্থে অনুষ্ঠিত টেস্টে অস্ট্রেলীয় বোলার গ্যারি গিলমোরকে আউট করে ৪১ বছর বয়সে প্রবীণতম ক্রিকেটার হিসেবে নিজের ৩০০তম টেস্ট উইকেট শিকারে পরিণত করেন। কাকতালীয়ভাবে মেলবোর্নে অনুষ্ঠিত সর্বশেষ টেস্টের ৩০৯তম শিকারে পরিণত করেছিলেন গিলমোরকে।
ক্রিকেট খেলা থেকে অবসর নিয়ে গিবস মার্কিন যুক্তরাষ্ট্রে অভিবাসিত হন। কিন্তু ১৯৯১ সালে সংক্ষিপ্তকালের জন্য নিজ দেশে ফিরে আসেন ও ইংল্যান্ড সফরে ওয়েস্ট ইন্ডিজ দলকে পরিচালনা করেন।
কেভিন পলসন

কেভিন লি পলসন (জন্ম: ১৯৬৫, পাসাদেনা, ক্যালিফোর্নিয়া) একজন সাবেক আমেরিকান ব্ল্যাক হ্যাট হ্যাকার যিনি বর্তমানে বিখ্যাত প্রযুক্তি ম্যাগাজিন ওয়্যারড ডটকমের সম্পাদক।
কেভিন পালসেন মাত্র ১৫ মিনিটের একটি হ্যাকিং এর জন্য আজ বিখ্যাত হয়ে আছেন। তার হ্যাকিং এর ঘটনাটাও অত্যন্ত মজার। লস আঞ্জেলেস এর কেটুএস-এফএম (KIIS-FM) নামের একটি রেডিও স্টেশনের সবগুলো (৮০০) টেলিফোন লাইন হ্যাক করার মাধ্যমে তিনি ১০২ তম কলার হয়ে ঘোষিত ‘পোর্শে-৯৪৪ এসটু’ মডেলের একটি গাড়ি সহ আরো অনেক পুরস্কার নিজের করে নেন। এরপর হ্যাক করেন এফবিআই-এর ডাটাবেজ।
১৯৯১ সালে তিনি এফবিআই এর হাতে গ্রেফতার হন। ৫১ মাস জেল ও ৫৬০০০ ডলার জরিমানা দিয়ে সে জেল থেকে মুক্তি পায়। এর পর অবশ্য তার জীবন অনেকাংশে পরিবর্তন হয়ে যায়। জেল থেকে বের হবার পর সে তার মেধা কে কিছু ভালো কাজে লাগিয়ে বেশ সুনাম অর্জন করেন। পরবর্তী সময়ে সে বিভিন্ন সাইটে বিভিন্ন অপরাধ মুলক কর্মকাণ্ড শনাক্ত করেন এবং তাকে দিয়ে ইন্টারনেটে বিভিন্ন অপরাধী কেও শনাক্ত করা হয়।
মার্তিন মনতয়া

মার্তিন মনতয়া তরালবো (জন্ম ১৪ এপ্রিল ১৯৯১) একজন স্পেনীয় ফুটবলার যিনি লা লিগার দল ভালেনসিয়া হয়ে রাইট ব্যাক হিসেবে খেলেন।
মনতয়া ১৯৯১ সালে বার্সেলোনা প্রদেশের গাভা পৌরসভায় জন্মগ্রহণ করেন। তিনি স্থানীয় দল গাভায় খেলা শুরু করেন এবং ৮ বছর বয়সে বার্সেলোনার যুব একাডেমী লা মাসিয়াতে যোগ দেন। সেখানে বিভিন্ন ধাপ পেরিয়ে ২০০৯ সালে তিনি বি দলে সুযোগ পান।
২০০৯–১০ মৌসুমে দলের হয়ে তিনি ২২ খেলায় অবদান রাখেন। ২০১১ সালের ২৬ ফেব্রুয়ারি, বার্সেলোনার সিনিয়র দলে তার অভিষেক হয়। মায়োর্কার বিপক্ষে ঐ খেলায় তিনি আদ্রিয়ানো করেইয়ার বদলি হিসেবে নামেন এবং বার্সেলোনা ৩–০ ব্যবধানে জয় লাভ করে। ২০১১ সালের মার্চের শেষের দিকে গুজব ছড়িয়ে পড়ে যে ভালেনসিয়া ৩ মিলিয়ন ইউরোর বিনিময়ে মনতয়াকে কিনতে চায়।
৩০ এপ্রিল, রিয়াল সোসিয়েদাদের বিপক্ষে খেলায় মনতয়া বার্সেলোনার প্রথম একাদশে জায়গা পান। তবে সে খেলায় বার্সেলোনা ২–১ গোলে পরাজিত হয় এবং খেলার প্রথম দিকে ইনজুরি আক্রান্ত হয়ে তাকে মৌসুমের অবশিষ্ট অংশ সাইড-লাইনে বসে কাটাতে হয়।
২০১১–১২ মৌসুমের অধিকাংশ সময়ই রিজার্ভ দলে কাটাতে হয় মনতয়ার। মূল দলে তিনি প্রথম জায়গা পান ২০১২ সালের ১২ জানুয়ারি, কোপা দেল রে-এর দ্বিতীয় পর্বের দ্বিতীয় লেগের ওসাসুনার বিপক্ষে খেলায়। যেখানে বার্সেলোনা ২–১ গোলে জয় লাভ করে। দানি আলভেস এর ইনজুরির কারণে প্রতিযোগিতার ফাইনালে পুরো ৯০ মিনিটই খেলেন তিনি। খেলায় বার্সেলোনা অ্যাথলেতিক বিলবাওকে ৩–০ গোলে পরাজিত করে। ২০১৩ সালের ১ জুন, ২০১২–১৩ মৌসুমের শেষ লিগের খেলায় মালাগার বিপক্ষে মনতয়া বার্সেলোনার হয়ে একটি গোল করেন। খেলায় বার্সেলোনা ৪–১ গোলের ব্যবধানে জয় লাভ করে।
২০১১ সালে স্পেন অনূর্ধ্ব ২১ দলে মনতয়ার অভিষেক হয়। ম্যানেজার লুইস মিলা তাকে ঐ বছর উয়েফা ইউরোপীয় অনূর্ধ্ব ২১ চ্যাম্পিয়নশীপের জন্য দলে নেন। প্রত্যেকটি খেলায়ই তিনি মাঠে নামেন এবং স্পেন প্রতিযোগিতায় বিজয়ী হয়।
২০১১ সালের ২৫ আগস্ট, স্পেনের মূল দলের কোচ ভিসেন্তে দেল বস্ক চিলি এবং লিখটেনস্টাইনের বিপক্ষে খেলার জন্য তাকে দলে নেন।
২৪ জানুয়ারি ২০১৬ অনুসারে।
স্পিরুলিনা

স্পিরুলিনা নামটি উদ্ধুত হয়েছে ল্যাটিন শব্দ "spira" হতে, যার অর্থ হচ্ছে পাকানো বা সর্পিলাকার। 
"স্পিরুলিনা"' হলো অতি ক্ষুদ্র নীলাভ সবুজ শৈবাল যা সূর্যালোকের মাধ্যমে দেহের প্রয়োজনীয় শক্তি উৎপাদন করে । এটি সাধারণত জলে জন্মায়। সামুদ্রিক শৈবাল নামেই এর বেশি পরিচিতি। বর্তমানে কৃত্রিম জলাধারে এর বাণিজ্যিক উৎপাদন হচ্ছে। এতে রয়েছে প্রচুর পরিমাণে প্রোটিন, ভিটামিন, লৌহ ও একাধিক খণিজ পদার্থ। সাধারণ খাদ্য হিসেবে তো বটেই নানা রোগ নিরাময়ে মুল্যবান ভেষজ হিসেবে দেশে-বিদেশে স্পিরুলিনার প্রচুর চাহিদা রয়েছে। 
স্পিরুলিনা একটি শক্তিবর্ধক সম্পূরক খাদ্য। প্রোটিন, ভিটামিন ও মিনারেলস সমৃদ্ধ প্রকৃতির আশ্চর্য খাবার স্পিরুলিনা। স্পিরুলিনার গুণাগুণ অনেক। বিশেষ করে প্রচুর ভিটামিন, লৌহ ও নীলাভ সবুজ রং থাকার কারণে স্পিরুলিনায় রয়েছে নানা ধরনের রোগ প্রতিরোধের উপাদান। 
স্বাদ ও পার্শ্ব প্রতিক্রিয়াহীন স্পিরুলিনা নিয়মিত সেবন করলে দৈনন্দিন পুষ্টি চাহিদা পূরণ করে পুষ্টিহীনতা, রক্তশূন্যতা, রাতকানা, ডায়াবেটিস, উচ্চ রক্তচাপ, আলসার, বাত, হেপাটাইটিস ও ক্লান্তি দূর হবে। বিসিএসআইআর-এর বিজ্ঞানীরা ৬০ জন আর্সেনিকোসিস রোগীর উপর স্পিরুলিনা নিয়ে গবেষণা চালান। গবেষণায় দেখা গেছে যে, প্রতিদিন ১০ গ্রাম করে স্পিরুলিনা খাওয়ালে প্রায় ৪ মাস পর রোগী সম্পূর্ণরূপে সুস্থ্য হয়ে উঠে।
১ টেবিল চামচ বা ৭ গ্রাম শুকনো স্পিরুলিনার উপকারিতা এর মধ্যে রয়েছেঃ. ★ ২০ ক্যালরি ★  ৪.০২ গ্রাম প্রোটিন ★ ১.৬৭ গ্রাম শর্করা ★০.৫৪ গ্রাম চর্বি ★৮ মিলিগ্রাম ক্যালসিয়াম ★ ২ মিলিগ্রাম লোহা ★১৪ মিলিগ্রাম ম্যাগনেসিয়াম ★৮ মিলিগ্রাম ফসফরাস ★ ৯৫ মিলিগ্রাম পটাশিয়াম ★৭৩ মিলিগ্রাম সোডিয়াম ★ ০.৭ মিলিগ্রাম ভিটামিন সি  আরও আছে  থাইমিন,  নিয়াসিন, রিবোফ্লেভিন, ফোলেট, ভিটামিন বি-৬, এ এবং কে।
স্পিরুলিনার ক্ষয়ক্ষতি ও কিছু পার্শ্ব প্রতিক্রিয়াও রয়েছে। স্পিরুলিনা হল সুতার মত  ভাসমান ক্ষুদ্র শৈবাল যা ক্ষারীয় পানিতে জন্মে। অনেক শতাব্দি যাবৎ মধ্য আফ্রিকায় এটি খাদ্য হিসেবে ব্যবহার হচ্ছে কারণ এর পুষ্টিগুণ অনেক বেশি। এখন খাদ্য হিসেবে স্পিরুলিনা ব্যাপকভাবে ব্যবহৃত হয়। স্পিরুলিনা গুড়ো, ফ্লেক্স বা ট্যাবলেট আকারেও পাওয়া যায়।
স্পিরুলিনা গুড়ো এবং ফ্লেক্সগুলোকে সাধারণত  জুস এবং স্মুদির সাথে খাওয়া  হয়। স্পিরুলিনা  শরীরে ক্ষতিকর প্রভাব ফেলতে  পারে যদি একে অনিয়ন্ত্রিতভাবে খাওয়া হয়।
কনজুমার্স ইন্টারন্যাশনাল

কনজুমার্স ইন্টারন্যাশনাল বা সিআই () ভোক্তাদের বৈশ্বিক সংগঠন হিসেবে পরিচিত একটি অ-লাভজনক সংস্থা। ভোক্তাদের অধিকার সম্বন্ধে বিশ্বব্যাপী সচেতনতা সৃষ্টিতে এটি কাজ করে যাচ্ছে। ইংল্যান্ডের লন্ডন থেকে এ সংগঠনটি পরিচালিত হয়। ১ এপ্রিল, ১৯৬০ খ্রিষ্টাব্দে কনজুমার্স ইন্টারন্যাশনাল প্রতিষ্ঠিত হয়। বর্তমানে ১১৫টি দেশের ২২০টিরও অধিক সংস্থা এর সদস্য। প্রায় দু্ই-তৃতীয়াংশ সদস্যই উন্নয়নশীল দেশের, বাকী এক-তৃতীয়াংশ সদস্য শিল্পোন্নত দেশের। আন্তর্জাতিক পর্যায়ে ভোক্তাদের আন্দোলন ও ভোক্তাদের নিরাপত্তা প্রদানে সংস্থাটি সহযোগিতা করে যাচ্ছে।
ইন্টারন্যাশনাল অর্গ্যানাইজেশন অব কনজুমার্স ইউনিয়ন্‌স (আইওসিইউ) নামে ১৯৬০ সালে প্রথম প্রতিষ্ঠিত হয়। শুরুতে জাতীয় পর্যায়ে ভোক্তা সংঘগুলো কাজ করে। এ সংঘগুলো একত্রিত হয়ে সংস্থাটিকে প্রতিষ্ঠিত করে ও খুব দ্রুত প্রধান মুখপত্র হিসেবে আন্তর্জাতিকভাবে ভোক্তা আন্দোলনে - উৎপাদন এবং খাদ্যের মান, স্বাস্থ্য ও রোগীর অধিকার, পরিবেশ এবং ধ্বংস থেকে রক্ষা এবং আন্তর্জাতিক বাণিজ্য ও সাধারণ জনগণের উপযোগীতা বিষয়ে কাজ করছে।
হল্যান্ডভিত্তিক কনজুম্যান্টেনবন্ড সংস্থার সভাপতি এলিজাবেথ শেডি এবং ইংল্যান্ডের কনজুমার্স অ্যাসোসিয়েশন হুইচ? সংস্থার প্রতিষ্ঠাতা পরিচালক ক্যাস্পার ব্রুক - উভয়ের চিন্তাধারার ফসলরূপে ইন্টারন্যাশনাল অর্গ্যানাইজেশন অব কনজুমার্স ইউনিয়ন্‌স (আইওসিইউ) গঠিত হয়। দু'জনে ভোক্তা ও পণ্যের গুণগত মান নিয়ন্ত্রণের জন্যে বৈশ্বিক সংগঠন গঠনের লক্ষ্যে একটি আন্তর্জাতিক সম্মেলনের প্রস্তাবনা করেন, যাতে উভয় বিষয়কে কাছাকাছি নিয়ে আসা হবে।মার্কিন যুক্তরাষ্ট্রের কনজুমার্স ইউনিয়ন সংস্থার পরিচালক কোলস্টন ওয়ার্ন বৈশ্বিক সংগঠন গঠনের লক্ষ্যে ডলার বরাদ্দ দেয়। জানুয়ারি, ১৯৬০ সালে এ তিনটি সংগঠন একত্রিত হয়ে দ্য হেগে প্রথম আন্তর্জাতিক ভোক্তা পরীক্ষণ বিষয়ক সম্মেলন আহ্বান করে। ১৪টি দেশের ১৭টি ভোক্তা সংগঠনের চৌত্রিশ ব্যক্তি এ সম্মেলনে অংশগ্রহণ করেন। তারা পণ্যের মান ও ইন্টারন্যাশনাল অর্গ্যানাইজেশন অব কনজুমার্স ইউনিয়ন্‌স (আইওসিইউ) নামীয় আন্তর্জাতিক সংগঠন প্রতিষ্ঠার প্রস্তাব করেন। পরবর্তীতে বেলজিয়ামের টেস্ট-আচাটস এবং অস্ট্রেলিয়ার চয়েজ সংগঠন উপরিউক্ত তিন দেশের সাথে মিলিত হয়ে আরো তিনটি সম্মেলন আয়োজনের দায়িত্ব পালন করে।
১৫ মার্চ, ১৯৬২ সালে সাবেক মার্কিন প্রেসিডেন্ট জন এফ. কেনেডি কংগ্রেসে ভোক্তাদের স্বার্থ রক্ষার বিষয়ে বক্তৃতা দেন। তিনি ভোক্তাদের চারটি মৌলিক অধিকার সম্পর্কে আলোকপাত করেন যা পরবর্তীতে ভোক্তা অধিকার আইন নামে পরিচিতি পায়। কংগ্রেসে তিনি বলেন,
কেনেডি'র বর্ণিত চারটি মৌলিক অধিকার হচ্ছে - নিরাপত্তার অধিকার, তথ্যপ্রাপ্তির অধিকার, পছন্দের অধিকার এবং অভিযোগ প্রদানের অধিকার।
১৯৮৫ সালে জাতিসংঘের মাধ্যমে জাতিসংঘ ভোক্তা অধিকার রক্ষার নীতিমালায় কেনেডি বর্ণিত চারটি মৌলিক অধিকারকে আরো বিস্তৃত করে অতিরিক্ত আরো আটটি মৌলিক অধিকার সংযুক্ত করা হয়। এরপর থেকেই কনজুমার্স ইন্টারন্যাশনাল এ সকল অধিকারকে সনদে অন্তর্ভুক্ত করে। কেনেডি'র ভাষণের দিনকে স্মরণীয় করে রাখতে ১৫ মার্চকে বিশ্ব ভোক্তা অধিকার দিবস হিসেবে বৈশ্বিকভাবে উদ্‌যাপন করে আসছে।
বিশ্ব ভোক্তা অধিকার দিবস

বিশ্ব ভোক্তা অধিকার দিবস ১৫ মার্চকে উপজীব্য করে বৈশ্বিকভাবে উদযাপিত দিবস। বিশিষ্ট পরিবেশবাদী ও ভোক্তাদের অধিকার বিষয়ে আন্দোলনে সোচ্চার কর্মী মালয়েশিয়ার আনোয়ার ফজল কর্তৃক এ দিবস পালনের রূপকার হিসেবে পরিচিতি হয়েছেন। ১৫ মার্চ, ১৯৮৩ তারিখে তিনি ভোক্তা সংগঠনগুলোর মাধ্যমে ভোক্তাদের মৌলিক অধিকার সম্বন্ধে সচেতনতার উদ্দেশ্য বৈশ্বিকভাবে উদ্‌যাপনের আহ্বান জানান।
১৫ মার্চ, ১৯৬২ সালে সাবেক মার্কিন প্রেসিডেন্ট জন এফ. কেনেডি কংগ্রেসে ভোক্তাদের স্বার্থ রক্ষার বিষয়ে বক্তৃতা দেন। নিরাপত্তার অধিকার, তথ্যপ্রাপ্তির অধিকার, পছন্দের অধিকার এবং অভিযোগ প্রদানের অধিকার - ভোক্তাদের এ চারটি মৌলিক অধিকার সম্পর্কে তিনি আলোকপাত করেন যা পরবর্তীতে ভোক্তা অধিকার আইন নামে পরিচিতি পায়।
১৯৮৫ সালে জাতিসংঘের মাধ্যমে জাতিসংঘ ভোক্তা অধিকার রক্ষার নীতিমালায় কেনেডি বর্ণিত চারটি মৌলিক অধিকারকে আরো বিস্তৃত করে অতিরিক্ত আরো আটটি মৌলিক অধিকার সংযুক্ত করা হয়। এরপর থেকেই কনজুমার্স ইন্টারন্যাশনাল এ সকল অধিকারকে সনদে অন্তর্ভুক্ত করে। কেনেডি'র ভাষণের দিনকে স্মরণীয় করে রাখতে ১৫ মার্চকে বিশ্ব ভোক্তা অধিকার দিবস হিসেবে বৈশ্বিকভাবে উদ্‌যাপন করে আসছে।
আলোর মিছিল

আলোর মিছিল , এটি ১৯৭৪ সালে মুক্তিপ্রাপ্ত বাংলাদেশী মুক্তিযুদ্ধের চলচ্চিত্র। বাংলাদেশের বিখ্যাত চলচ্চিত্র পরিচালক নারায়ণ ঘোষ মিতা ছবিটি পরিচালনা করেছেন। ছবিটিতে বিভিন্ন চরিত্রে অভিনয় করেছেন ফারুক, ববিতা, রাজ্জাক, সুজাতা।
"আলোর মিছিল" চলচ্চিত্রের সুর করেছেন খান আতাউর রহমান এবং সঙ্গীত পরিচালনা করেছেন সত্য সাহা। গীত রচনা করেছেন মুস্তাফিজুর রহমান। গানে কণ্ঠ দিয়েছেন আব্দুল জব্বার, সাবিনা ইয়াসমিন ও পারমিতা মুমু।
স্থিতিস্থাপকতা (অর্থনীতি)

স্থিতিস্থাপকতা বলতে অপেক্ষকের চলরাশির পরিবর্তনের কারণে অপেক্ষ চলরাশির পরিবর্তনের হার বোঝায়। যদি একটি পণ্যের চাহিদা ঐ পণ্যের মূল্যের ওপর নির্ভর করে, তবে মূল্যের পরিবর্তনের কারণে চাহিদার সংবেদনশীলতাই চাহিদার স্থিতিস্থাপকতা। একটি পণ্যের চাহিদার মূল্য-স্থিতিস্থাপকতা (-) ২ বলতে বোঝায় যে, (ক) মূল্যের সাপেক্ষে চাহিদা স্থিতিস্থাপক; (খ) মূল্যের ঊর্দ্ধগামী পরিবর্তনের জন্য চাহিদা হ্রাস পাবে এবং (গ) মূল্যের ১ শতাংশ বৃদ্ধির জন্য চাহিদা ২ শতাংশ হ্রাস পাবে। একই ভাবে ভোক্তার আয়ের পরিবর্তনের কারণেও তার চাহিদার পরিবর্তন হতে পারে। একটি পণ্যের চাহিদার আয়-স্থিতিস্থাপকতা (+) ৩ বলতে বোঝায় যে, (ক) ভোক্তার আয় সাপেক্ষে চাহিদা স্থিতিস্থাপক; (খ) আয়ের ঊর্দ্ধগামী পরিবর্তনের জন্য চাহিদা বৃদ্ধি পাবে এবং (গ) আয় ১ শতাংশ বৃদ্ধির পেলে জন্য চাহিদা ৩ শতাংশ বৃদ্ধি পাবে।
স্থিতিস্থাপকতার মান তিন রূপ হতে পারে। 
(ক) স্থিতিস্থাপকতার মূল্যমান = ১ : এর অর্থ একক স্থিতিস্থাপকতা। মূল্য ১ শতাংশ বৃদ্ধি পেলে চাহিদা সমহারে হ্রাস লাভ করবে।
(খ) স্থিতিস্থাপকতার মূল্যমান > ১ : এর অর্থ সম্পর্কটি স্থিতিস্থাপক। অর্থাৎ অনপেক্ষ রাশির মান যে হারে পরিবর্তিত হবে তার চেয়ে বেশি হারে অপেক্ষ রাশির মান পরিবর্তিত হবে। 
(গ) স্থিতিস্থাপকতার মূল্যমান < ১ : এর অর্থ চলরাশিদ্বয়ের সম্পর্ক অস্থিতিস্থাপক। অর্থাৎ অনপেক্ষ রাশির মান যে হারে পরিবর্তিত হবে তার চেয়ে কম হারে অপেক্ষ রাশির মান পরিবর্তিত হবে।
স্থিতিস্থাপকতা পরিমাপ করা হয় একটি অনুপাত হিসাবে। নিচে মূল্যের পরিপ্রেক্ষিপেতে চাহিদার স্থিতিস্থাপকতা পরিমাপের সূত্র দেখানো হয়েছে:
ওয়াজাদা

ওয়াজাদা, (ইংরেজি ভাষায়: Wadjda ; আরবি ভাষায়: وجدة) হাইফা আল মনসুর পরিচালিত একটি চলচ্চিত্র। এটি সৌদি আরবের প্রথম পূর্ণদৈর্ঘ্য চলচ্চিত্র যা কোন নারী চলচ্চিত্র পরিচালক দ্বারা নির্মিত। ছবিটি সৌদি আরবের একজন অল্প বয়স্ক মেয়ের গল্প নিয়ে তৈরি করা হয়েছে, যে তার দেশের ঐতিহ্যকে চ্যালেঞ্জ করে। এই ছবিটি পরিচালনা করে সৌদি আরবের প্রথম নারী চলচ্চিত্র পরিচালক হিসেবে আত্মপ্রকাশ করেন হাইফা আল মনসুর। ছবির প্রধান চরিত্র গুলোতে অভিনয় করেছেন "ওয়াদ মোহাম্মেদ", "রিম আবদুল্লাহ" এবং "আবদুল রহমান আল গোহানি" সহ প্রমুখ। ছবিটি যুক্তরাষ্ট্রে ১৫ সেপ্টেম্বর, ২০১২ তারিখে মুক্তি পায়।
ওয়াজাদা (ওয়াদ মোহাম্মেদ) দশ বছর বয়সী বালিকা যে সৌদি আরবের রাজধানী রিয়াদে বসবাস করে। একটি খেলনার দোকানের পাশ দিয়ে প্রতিদিন যাওয়ার সময় জানালা দিয়ে সে একটি সবুজ বাইসাইকেলের দিকে তাকিয়ে থাকে। পাশের বাড়ির বালকের সাথে প্রতিযোগিতা দেওয়ার জন্য সে একদিন তার মাকে সবুজ বাইসাইকেলটি কিনে দিতে বলে কিন্তু সৌদি আরবের মত রক্ষনশীল সমাজে মেয়েদের সাইকেল চালানো নিষেধ। তখন সে নিজেই বাইসাইকেল কেনার জন্য গোপনে টাকা জমানো শুরু করে। কিন্তু কিছুদিনের মধ্যে তার পরিকল্পনার কথা ফাঁস হয়ে যায়।
ওয়াজাদার (ওয়াদ মোহাম্মেদ) স্কুলে কোরআন পড়ার প্রতিযোগিতার আয়োজন করা হয় যেখানে বড় অঙ্কের টাকা পুরস্কার হিসেবে দেওযা হয়। ওয়াজাদা (ওয়াদ মোহাম্মেদ) তখন তার সপ্নের বাইসাইকেল কেনার জন্য কীভাবে অন্য প্রতযোগীদের হারানো যায় সেই পরিকল্পনা করতে থাকে।
ছবিটি নির্মাণের অভিজ্ঞতা জানাতে গিয়ে পরিচালক হাইফা আল মনসুর বলেন, 'ছবিটির মাধ্যমে আমি সংস্কৃতি ও আধুনিকতার মধ্যে যে দ্বন্দ্ব তা তুলে ধরার চেষ্টা করেছি। ছবিটি তৈরিতে প্রথমে কেউই আমাকে অর্থ দিয়ে সাহায্য করতে চায়নি। অর্থাৎ প্রযোজক নির্বাচন করতে গিয়ে সমস্যায় পড়ি।'
তিনি আরো বলেন, 'ছবির শুটিং করতে গিয়েও আমাকে নানা ঝামেলা পোহাতে হয়েছে। কারণ দলে অনেক অভিনেতা ও সহকারী রয়েছে। তাদের সঙ্গে প্রকাশ্যে কাজ করা যায় না। একটি ভ্যানের ভেতর থেকে ওয়াকিটকির মাধ্যমে অভিনেতাদের নির্দেশনা দেওয়া হয়। অনেক জায়গায় শুটিং করতে হয়েছে, এলাকার লোকজন বাধা দেওয়ার চেষ্টা করেছে।'
সৌদি আরবের জনসমক্ষে চলচ্চিত্র প্রদর্শন অবৈধ বলে সৌদি আরবের দর্শকরা কেবল ডিভিডি বা টেলিভিশনেই “ওয়াজদা” দেখার সুযোগ পাবে।
! দেশ !! তারিখ !! উৎসব !! নোট
ওয়াজাদা অনেক পুরস্কার অর্জন করে । এখন পর্যন্ত সব মিলে ওয়াজাদা তার ঝোলায় পুড়েছে ১০টি পুরস্কার ও দুটি নমিনেশন।
! সাল !! পুরস্কার !! চলচ্চিত্র উৎসব !! নমিণী !! ফলাফল
তথ্যগুপ্তি-বিষয়ক হ্যাশ ফাংশন

ক্রিপ্টোগ্রাফিক হ্যাশ ফাংশন একটি হ্যাশ ফাংশন; যেটি, একটি অ্যালগরিদম যে অবাধ তথ্য ব্লক নেয় এবং একটি নির্দিষ্ট মাপের বিট স্ট্রিং রূপে রুপান্তরিত হয়, (ক্রিপ্টোগ্রাফিক) হ্যাশ মান, যেমন যে কোনো (দুর্ঘটনাজনিত বা ইচ্ছাকৃতভাবে) ডাটা পরিবর্তন হলে হ্যাশ মান পরিবর্তন হয় (সাথে খুব উচ্চ সম্ভাবনা)।
আদর্শ ক্রিপ্টোগ্রাফিক হ্যাশ ফাংশন চারটি প্রধান বৈশিষ্ট্য আছে:
লাইডেন

লাইডেন (ওলন্দাজ ভাষায়: Leiden) নেদারল্যান্ডের পশ্চিমাঞ্চলের জাউড-হলান্ড (দক্ষিণ হল্যান্ড) প্রদেশে অবস্থিত একটি শহর এবং খেমেন্টে (পৌরসভা)। এটি আউডে রাইন (পুরাতন রাইন) এবং নিভে রাইন (নতুন রাইন) নদী দুটির সঙ্গমস্থলে ডেন হাখ থেকে ১৬ কিলোমিটার উত্তর-পূর্বে এবং উত্তর সাগরের সৈকত থেকে ৮ কিলোমিটার ভেতরের দিকে অবস্থিত। এই শহরে নেদারল্যান্ডের প্রাচীনতম বিশ্ববিদ্যালয় এবং প্রাচীনতম জ্যোতির্বৈজ্ঞানিক মানমন্দির অবস্থিত। এছাড়া এখানে বেশ কিছু গুরুত্বপূর্ণ রাষ্ট্রীয় জাদুঘর (পুরাকীর্তি জাদুঘর, এথনোলজি জাদুঘর, নাটুরালিস) রয়েছে। এই শহরে বিশ্ববিখ্যাত চিত্রশিল্পী রেমব্রন্ট জন্মগ্রহণ করেছিলেন।
লাইডেনের প্রথম উল্লেখ পাওয়া যায় ৯২২ সালে, তখন এটি উট্রেখ্‌ট বিশপশাসিত এলাকার একটি হোল্ডিং ছিল। দ্বাদশ শতকের একটি দুর্গকে কেন্দ্র করে প্রধানত শহরটি গড়ে ওঠে। ১২৬৬ সালে এর চার্টার নিশ্চিত করা হয় এবং তার সময়সীমা বাড়ানো হয়। ১৪২০ সাল পর্যন্ত হল্যান্ডের আদালতের একটি প্রতিনিধি দল কর্তৃক শহরটি শাসিত হতো। চতুর্দশ শতকে ফ্লেমিশ শহর ইপার থেকে লাইডেনে প্রচুর তাঁতীর আগমন ঘটে। এদের কারণেই পরবর্তীকালে শহরটি পোষাকশিল্পের হাত ধরে সমৃদ্ধি অর্জন করে।
১৫৮১ সালে লোডেভেইক এলজেফির (Lodewijk Elzevir) এর হাত ধরে লাইডেনে একটি বিখ্যাত ছাপাখানা প্রতিষ্ঠিত হয়। লৌফেন (Leuven) থেকে আসা এই এলজেফির পরিবার লাইডেনে গালিলেও গালিলেই এর রচনাও প্রকাশ করেছিল। এই পরিবারের ছাপাখানার ব্যবসা ১৭১২ সাল পর্যন্ত চালু ছিল। ওলন্দাজরা যখন স্পেনীয় সম্রাজ্যের বিরুদ্ধে বিদ্রোহ ঘোষণা করে তখন কিছু সময়ের জন্য (১৫৭৪ সালের মে-অক্টোবর) স্পেনীয়রা লাইডেন দখল করে নিয়েছিল। এই দখলের অবসান ঘটানো সম্ভব হয়েছিল পরিখা নির্মাণের পর। পরিখা খননের কারণে লাইডেনের পার্শ্ববর্তী গ্রামাঞ্চল প্লাবিত হয়ে যায় এবং সেই জলপথ দিয়েই ওলন্দাজ জাহাজ লাইডেনের অধিবাসীদের জন্য বিভিন্ন দ্রব্য পরিবহনের সুযোগ পায়।
অবরোধের সময় লাইডেনের অধিবাসীদের সাহসিকতার স্বীকৃতিস্বরূপ রাজা ভিলেম ১ (ওরানিয়ে নাসাউ-এর রাজপুত্র) ১৫৭৫ সালে এখানে একটি বিশ্ববিদ্যালয় প্রতিষ্ঠা করে দেন। সপ্তদশ এবং অষ্টাদশ শতকে এই বিশ্ববিদ্যালয় ওলন্দাজদের সংশোধিত ধর্মতত্ত্ব এবং বিজ্ঞান ও চিকিৎসাশাস্ত্রের কেন্দ্রে পরিণত হয়। এখানে বিভিন্ন সময় কাজ করেছেন ইয়োসেফুস ইয়োস্টুস স্কালিখার, হুখো খ্রোটিওস, ইয়াকোবুস আর্মিনিয়ুস, ডানিয়েল হাইনসিয়ুস, ফ্রান্স হেমস্টারহাউস এবং হেরমান বুরহাফে। লাইডেনে রেমব্রন্ট ছাড়াও বেশ কয়েকজন বিখ্যাত চিত্রশিল্পী জন্মগ্রহণ করেছেন, যেমন, ইয়ান ফান খোয়েন, ইয়ান স্টেইন, খাব্রিয়েল মেটসু এবং খেরার্ড ডাউ। এদের হাত ধরেই সপ্তদশ শতকে ওলন্দাজ শিল্পের রেনেসাঁয় লাইডেন গুরুত্বপূর্ণ ভূমিকা পালন করে।
রিচার্ড ইলিংওয়ার্থ

রিচার্ড কিথ ইলিংওয়ার্থ (জন্ম: ২৩ আগস্ট, ১৯৬৭) ইংল্যান্ডের সাবেক ক্রিকেটার, যিনি বর্তমানে প্রথম শ্রেণীর ক্রিকেট আম্পায়ার। তিনি ইংল্যান্ডের হয়ে ৯টি টেস্ট এবং ২৫টি ওডিআই খেলেছেন, সেইসাথে ১৯৯২ এবং ১৯৯৬ ক্রিকেট বিশ্বকাপে অংশগ্রহণ করেন।
ইলিংওয়ার্থ ২০০৬ ইংরেজ ক্রিকেট মৌসুমের জন্য ইসিবির প্রথম-শ্রেণীর সম্পূর্ণ তালিকাভুক্ত আম্পায়ার নিয়োগপ্রাপ্ত হন। ২০০৮ ইংরেজ ক্রিকেট মৌসুম শেষে তিনি মোট ৪৭টি প্রথম-শ্রেণীর ম্যাচ পরিচালনা করেন। ৯ নভেম্বর ২০০৯-এ তিনি আইসিসি’র আন্তর্জাতিক তালিকাভুক্ত আম্পায়ারে উন্নীত হন। ২০২১ সালে জুন মাসে ঘোষণা করা হয় যে তিনি ২০১৯-২১ আইসিসি বিশ্ব টেস্ট চ্যাম্পিয়নশিপ ফাইনাল এ আম্পায়ারের দায়িত্ব পালন করবেন।
বাচেহা-ইয়ে আসমান

বাচেহা-ইয়ে আসমান , এটি ১৯৯৭ সালে মুক্তিপ্রাপ্ত ইরানী চলচ্চিত্র। ছবিটি চিত্রনাট্য ও পরিচালনা করেছেন মাজিদ মাজিদি। ছবিটি তৈরী করা হয়েছে ইরানের একটি পরিবারের ছোট দুই ভাই বোনের জুতা হারানোর কাহিনি এবং তাদের জীবনের ঘটে যাওয়া বিভিন্ন ধরনের দু:সাহসিকতা, হাসি এবং কান্নার মধ্য দিয়ে। ছবিটিতে বিভিন্ন চরিত্রে অভিনয় করেছেন "আমির ফারুক হাশেমী", "বাহার সিীদ্দক", "হাসিমিয়ান"। ছবিটি ১৯৯৮ সালে বিদেশী ভাষার ছবি হিসেবে অস্কার পুরস্কারের জন্য মনোনীত হয়।
এ ছবির কেন্দ্রীয় চরিত্রে অভিনয় করেছেন আলী ও জাহরা নামে দুই ভাই বোন। আলী তার ছোট বোন জাহরার জুতা মেরামত করার জন্য একদিন বাজারে মুচির কাছে যায়। কিন্তু আলী যখন জুতাটি রেখে একটি দোকানে আলু কিনতে যায় তখনই ঘটে বিপত্তি। এক বৃদ্ধ অন্ধ ভিক্ষুক আলীর জুতা নিয়ে চলে যায়। জুতা হারিয়ে আলী মহা বিপদে পড়ে যায়। কারণ জুতাটি তার ছোট বোন জাহরার। জুতা হচ্ছে মাজিদ মাজিদির ছবির গুরুত্বপুণ একটি চরিত্র।
আলীদের সংসার অর্থ কষ্টে জর্জরিত। প্রায় ৫ মাসের বাসা ভাড়া বাকী পড়ে আছে। এছাড়াও মুদি দোকানের বাকী টাকাও দেওয়া হচ্ছে না কয়েকমাস ধরে। আলীর বাবা স্বল্প আয়ের কর্মচারী। অসু্স্থ আলীর মা সারাদিন বিছানায় পড়ে থাকে। জুতা হারানোর ঘটনা আলী জাহরাকে খুবই অনুনয় বিনয়েল সাথে বলে এবং জাহরাকে অনুরোধ করে যাতে জাহরা তার মা-বাবাকে না বলে দেয়। জাহরা কথা দেয় যে সে জুতা হারানোর কথা কাউকে বলবে না। অভাবের সংসারে কেটে যায় আলী ও জাহরার পড়াশোনা। কিন্তু আলী ভাবে জাহরা কীভাবে স্কুলে যাবে কারণ আলীর বিশাল সাইজের ছেড়া একজোড়া সাদা জুতো আছে যা জাহরা পায়ে কোন ভাবেই ফিট হবে না। অন্যকোন উপায় না পেয়ে জাহরা সেই জুতাটি পড়তে রাজি হয় কারণ সে আলীকে কথা দিয়েছে কাউকে কিছু বলবে না এবং কয়েকদিন পড়েই জাহরা একটি গোলাপী রংয়ের নতুন জুতা পেতে যাচ্ছে এই আশায়।
শুরু হয় একই জুতা পড়ে দুই ভাই-বোনের স্কুলে যাওয়া এবং আসার যুদ্ধ। প্রতিদিন সকালে জাহরা সেই জুতো পড়ে স্কুলে যায় এবং স্কুল ছুটির পর জাহরার বন্ধুরা যখন স্কুলের মাঠে খেলাধুলায় মেতে উঠে জাহরা তখন তার ভাই আলীর কথা ভেবে এক দৌড়ে ছুটে আসে বাড়ি কারণ আলী তার অপেক্ষায় দাড়িয়ে আছে। জাহরা তার পা থেকে সেই ছেড়া বিশাল সাইজের নোংরা জুতোটি যখন খুলে আলীকে দেয় আলী সেটি পড়ে দেয় এক দৌড় কারণ আলীর ক্লাস শুরু হয়ে গেছে। স্কুলে আসা যাওয়ার এই দৌড়াদৌড়িতে আলী প্রায় প্রতিদিনই দেরি করে স্কুলে প্রবেশ করে কারণ জাহরা আসলেই আলী একই জুতো পড়ে স্কুলে আসার সুযোগ পায়। স্কুলের মাস্টার বিষয়টি অনুধাবন করতে পারে এবং আলীকে বিষয়টি সম্পর্কে কঠোর দিকনির্দেশনা দেয়। আলী বুঝে উঠতে পারে না কীভাবে সে এ ব্যাপারটি সামাল দেবে। অন্যদিকে জাহরা আলীর উপড় বিরক্ত হয়ে তার বাবাকে বলে দিতে চায় কিন্তু জাহরা বলতে পারে না কারণ আলী জাহরাকে নতুন একটি গোলাপী রংয়ের জুতা দেওয়ার আশ্বাস দেয়।
একদিন আলীর হাতে একজোড়া জুতো জিতে নেওয়ার একটি সুযোগ আসে। আলী স্কুলে দৌড় প্রতিযোগীতায় নাম লেখায়। এই দৌড় প্রতিযোগীতায় জিততে পারলে আলী পাবে ৩য় পুরস্কার হিসেবে এক জোড়া জুতো। সুতরাং আলীর টার্গেট ৩য় স্থান দখল করা। কারণ জাহরাকে সে কথা দিয়েছে এক জোড়া জুতে কিনে দেবে। এই প্রতিযোগীতায় জেতার জন্য আলী জীবন বাজি রেখে এক দৌড় দেয়। দৌড়ে জেতার জন্য আলীর টার্গেট ছিল ৩য় স্থান কিন্তু আলী প্রথম হয়ে যায়। ছবির শেষ দিকে দেখা যায় আলীর বাবার একটি নতুন সাইকেল, দুজোড়া নতুন জুতো।
হেয়ার জেল

হেয়ার জেল চুলের একটি নির্দিষ্ট আকার ধরে রাখতে সহায়তা করে। একারণে ভেজা ভেজা দেখা যায় চুলকে। হেয়ার জেলে মূলত ব্যবহার করা হয় পানি আর পলিইলেক্ট্রোলাইট পলিমার; সঙ্গে যোগ করা হয় বিভিন্ন ফ্লেভার এবং চকচকে ভাব আনার জন্য গ্লিস্টার অথবা শাইনার।
চুলের বিভিন্ন ডিজাইনের জন্য জেল ব্যবহার হয় কিন্তু এই জেল ত্বকের ক্ষতিও করতে পারে।
ঐতিহাসিকদের মতে সর্বপ্রথম প্রাচীন মিসরে হেয়ার জেলের প্রচলন সম্পর্কে জানা যায়। প্রাচীন মিসরের অধিবাসীরা চর্বিজাতীয় একধরনের পদার্থ চুলে লাগিয়ে তা দিয়ে চুলের বিভিন্ন ধরনের কায়দা করত। নাতালে ম্যাকক্রিশ নামের ম্যানচেস্টার বিশ্ববিদ্যালয়ের এক অধ্যাপিকার নেতৃত্বে একটি দল ১৮টি মমির দেহাবশেষ নিয়ে গবেষণা করে ব্যাপারটি প্রমাণ করেছেন যে প্রাচীন মিসরীয়রা জীবিত অবস্থায় চুলের বিভিন্ন কেতার জন্য ‘জেল’ জাতীয় পদার্থ ব্যবহার তো করতই, মৃত্যুর পরও তাদের মৃতদেহের চুলে এর প্রয়োগ থাকত। এই মমিগুলোর সবচেয়ে পুরোনোটির বয়স সাড়ে তিন হাজার বছর। ম্যাকক্রিশের দল গবেষণা করে দেখেছে, চর্বিজাতীয় ওই জেল দিয়ে মৃত ব্যক্তির চুলের বিভিন্ন কেতা করার পরই তা মমিতে রূপান্তরিত হতো।
খ্রিষ্টপূর্ব ৩৯২ থেকে ২০১ শতকের মধ্যে একধরনের জেলজাতীয় পদার্থ পুরুষদের চুলের কেতায় ব্যবহূত হতো বলেও জানা যায়। ওই জেল স্পেন ও দক্ষিণ-পশ্চিম ফ্রান্সের পাইনগাছের রস থেকে তৈরি হতো।
হেয়ার জেল বিশ্বে প্রথমবারের মতো বাজারজাত করে ব্রিলক্রিম কোম্পানি। চুলের ফ্যাশনের বিভিন্ন পণ্যের জন্য বিশ্ববিখ্যাত এই কোম্পানিই আধুনিক হেয়ার জেলের প্রথম বাণিজ্যিক উৎপাদক। ১৯২৯ সালে ব্রিটেনে তারা প্রথম হেয়ার জেল বাজারজাত করে। যুক্তরাষ্ট্রে প্রথমবারের মতো হেয়ার জেল বাজারজাত করে ডেপ করপোরেশন। যুক্তরাষ্ট্রে বাজারজাত হওয়া হেয়ার জেলের ব্র্যান্ড নাম ছিল ‘ডেপ’।
এইচটিএমএল ৫

এইচটিএমএল ৫ ওয়ার্ল্ড ওয়াইড ওয়েবকে গঠন ও উপস্থাপন করার জন্য একটি মার্কআপ ল্যাংগুয়েজ। এটি এইচটিএমএল এর নবীনতম ও ষষ্ঠ সংস্করণ। এর মূল লক্ষ্য নবতম মাল্টিমিডিয়া সাপোর্টের সঙ্গে মানুষের জন্য সহজে পাঠযোগ্য এবং কম্পিউটার ও ডিভাইসের জন্য সহজে বোধগম্য করা। স্মার্টফোন ওট্যাবলেটের মতো ডিভাইস বিবেচনায় রেখে এইচটিএমএল ৫ এর অনেক ফিচার নির্মিত হয়েছে।
বেশ কিছু মার্কআপ এ পরিবর্তন আনা হয়েছে। প্রচলিত div ও span ট্যাগকে প্রতিস্থাপিত করা হয়েছে। object ট্যাগ ভেঙে তৈরী করা হয়েছে nav , footer , audio এবং video ট্যাগ।
এইচটিএমএল জিওলোকেশন এপিআই একটি ব্যবহারকারীর ভৌগোলিক অবস্থানটি পেতে ব্যবহৃত হয়। যেহেতু এই গোপনীয়তায় আপোস করতে পারে , তাই ব্যবহারকারী এটি অনুমোদন না হওয়া পর্যন্ত অবস্থান উপলব্ধ নয়।
ওয়ার্ল্ড ওয়াইড ওয়েব কনসোর্টিয়াম

ওয়ার্ল্ড ওয়াইড ওয়েব কনসোর্টিয়াম (ইং: World Wide Web Consortium) হলো ওয়ার্ল্ড ওয়াইড ওয়েবের স্ট্যান্ডার্ড নির্ধারণকারী প্রতিষ্ঠান। এছাড়াও ডব্লিঊথ্রিসি শিক্ষা এবং প্রচারে অংশগ্রহণ করে, সফটওয়্যার তৈরিতে এবং ওয়েব সম্পর্কে আলোচনা জন্য একটি উন্মুক্ত ফোরাম হিসেবে কাজ করে। md abdul alim m2a এটি প্রতিষ্ঠা করেন।
md abdul alim m2a ছাড়ার পর 2013 সালের অক্টোবরে ডব্লিউথ্রিসি প্রতিষ্ঠা করেন।
মারিয়েতা দ্বীপপুঞ্জ

মেক্সিকোর নায়ারিত উপকূল থেকে কয়েক মাইল দূরে সাগরের বুকে হঠাৎ করেই জেগে উঠেছে বেশ কয়েকটি পাথুরে দ্বীপ। জনশূন্য এসব দ্বীপ মেক্সিকানদের কাছে মারিয়েতা আইল্যান্ড নামেই পরিচিত। দ্বীপগুলোতে প্রতিবছর দূরদূরান্ত থেকে ছুটে আসেন অসংখ্য পর্যটক। যদিও জীববৈচিত্র্য ঠিক রাখতে দ্বীপগুলোতে মানুষের আবাস, মাছ ধরা ও শিকার করা নিষিদ্ধ করা হয়েছে।
কয়েক হাজার বছর আগে সাগরের তলার আগ্নেয়গিরির লাভা উদিগরণের মাধ্যমে মারিয়েতা দ্বীপের জন্ম হয়েছিল। তবে অনেক পরে সেখানে পড়েছিল মানুষের পদচিহ্ন। ইতিহাস বিশ্লেষণ করলে দেখা যায়, বিশ শতকের শুরুতে মেক্সিকান সরকার সেখানে সামরিক পরীক্ষা-নিরীক্ষা চালায়। ব্যাপক বোমা বিস্ফোরণে জীববৈচিত্র্য ধ্বংসের অভিযোগে গত শতাব্দীর ষাটের দশকে বিজ্ঞানী জ্যাকুইস কোসটিউ সরকারের বিরুদ্ধে আন্দোলন শুরু করেন। তবে প্রথমে মেক্সিকান সরকার তাতে পাত্তা দেয়নি। ক্রমেই এ আন্দোলন জোরালো হলে বাড়তে থাকে আন্তর্জাতিক চাপ। এতে টনক নড়ে মেক্সিকান সরকারের। বাধ্য হয়ে মারিয়েতা আইল্যান্ড থেকে সেনাবাহিনী সরিয়ে সেটিকে ন্যাশনাল পার্ক হিসেবে ঘোষণা দেয় সরকার।
প্রায় গোলাকৃতির সৈকতটিকে ঘিরে রেখেছে পাহাড়ের খাঁজ। খাঁজগুলো বেশ কিছুদূর ওপরে উঠে হঠাৎ করেই শেষ হয়ে গেছে হুডখোলা ছাদের মতো। সেখান থেকে দেখা যায় নীল আকাশ। টলটলে স্ফটিকস্বচ্ছ জলরাশিতে পড়ে সেই আকাশের ছায়া। দ্বীপের পানিতে সাঁতরে বেড়ায় নানা সামুদ্রিক রংবেরঙের মাছ আর প্রাণী।
মারিয়েতা আইল্যান্ডের বিশেষ একটা দ্বীপ প্রধান আকর্ষণ। কারণ, সাগরতলের ছোট্ট এক সুড়ঙ্গ পথে অথবা পাহাড় ডিঙিয়ে পৌঁছাতে হয় সেখানে যদিও বাইরে থেকে দ্বীপটি দেখে একটা আস্ত পাথরের দঙ্গল বলেই মনে হয়।। এ ছাড়া স্বাভাবিক বা বিকল্প আর কোনো পথ নেই সেখানে যাওয়ার। এই সৈকতে যেতে বেশির ভাগ পর্যটক স্কুবা ডাইভিং করেন।
জীবনবৃত্তান্ত

কর্মসংস্থানের আলোচনায় জীবনবৃত্তান্ত বলতে কোনও চাকুরিপ্রার্থী ব্যক্তির পরিচয়, শিক্ষাগত যোগ্যতা, পেশাগত দক্ষতা এবং পূর্ববর্তী কর্ম অভিজ্ঞতার সংক্ষিপ্ত ইতিহাস বা বিবরণ সংবলিত একটি নথিকে বোঝায়, যা সাধারণত চাকুরির আবেদনপত্রের সাথে জমা দিতে হয়। এটিতে পেশাগত ও শিক্ষাগত যোগ্যতার পাশাপাশি আরো কিছু ব্যক্তিগত তথ্য যেমন নিজের পছন্দ-অপছন্দ, আগ্রহ, শখ, নেতৃত্বদানের ক্ষমতা, ইত্যাদিও যোগ করা হতে পারে। এটি চাকরিদাতার কাছে নিজেকে তুলে ধরার উপযুক্ত কৌশল। জীবনবৃত্তান্তকে ইংরেজি পরিভাষায় কারিকুলাম ভিটাই (curriculum vitae) এবং মার্কিন ইংরেজি পরিভাষায় রেজ্যুমে (résumé) বলে।
রেজ্যুমে ও সিভির মূল অংশগুলো একই রকমের। রেজ্যুমে মূলত এক বা দুই পৃষ্ঠায় লেখা হয়। অন্যদিকে সিভি লেখায় পৃষ্ঠার সীমাবদ্ধতা নেই এবং স্বাভাবিকভাবেই বিবরণগুলোও হয় তুলনামূলক বিস্তারিত, এমনকি এখানে কয়েকজন সম্মানিত ব্যক্তির নাম-ঠিকানা (রেফারেন্স) উল্লেখ করা হয়ে থাকে। সাধারণত, মধ্যম বা উচ্চস্তরের চাকুরি (ক্যারিয়ার) অথবা ফেলোশীপের জন্য সিভি লেখা হয়।
ক্রোনোলোজি বলতে কালানুক্রম বোঝায়। কেউ একই ফিল্ডে থেকে চাকরি পাল্টাতে চায় তাহলে ক্রোনোলোজিক্যাল সিভি ভালো ফরম্যাট। এ ফরম্যাটে ক্যারিয়ার হিস্টোরি সাজাতে হয় কালানুসারে। অর্থাৎ সাম্প্রতিক চাকরির অবস্থানকে প্রথমে দিয়ে পর পর অন্য চাকরির অভিজ্ঞতা দিতে হবে। বিশেষ করে শিক্ষাগত যোগ্যতা। 
ফাংশনাল বলতে প্রায়োগিক বোঝায়। কেউ যদি ক্যারিয়ার ট্র্যাক পরিবর্তন করতে চায় তাহলে ফাংশনাল সিভি ভালো। কারণ এ সিভিতে অর্জন এবং কাজকে হাইলাইট করা হয়। এমনকি দক্ষতা, প্রতিদ্বন্দ্বিতার উপাদান, বিশেষজ্ঞতা বিস্তারিতভাবে দিতে হয়। এধরনের সিভিতে কাজের ধরন এবং প্রতিষ্ঠানের নাম খুব একটা গুরুত্ব পায় না। ফাংশনাল সিভিতে কাজের দক্ষতাকে সবচেয়ে বেশি লাইন আপ করা হয় মনোযোগ আকর্ষণের জন্য।
টার্গেটেড সিভি বা লক্ষের সিভি নির্দিষ্ট কাজের জন্য বিশেষভাবে তুলে ধরতে প্রার্থী আবেদন করে। কোনো ব্যক্তির ক্যারিয়ার জীবনের অর্জন এবং সক্ষমতাকে লক্ষ্য করে এ সিভি। যদি নির্দিষ্ট কোনো চাকরি বা কাজের জন্য সিভি প্রয়োজন হয় তার জন্য খুব ভালো ফরম্যাট এই সিভি।
অল্টারনেটিভ সিভি বা বৈকল্পিক সিভি ক্রিয়েটিভ ফিল্ডে কাজ করতে আগ্রহীদের জন্য। অ্যাড ডিজাইন, মিডিয়া অথবা পাবলিক রিলেশনের মতো ব্যক্তিনির্ভর কাজের জন্য এ সিভি উপযুক্ত।
রেজ্যুমে

রেজ্যুমে হচ্ছে একজন ব্যক্তির ব্যক্তিগত, শিক্ষাগত, পেশা আর যোগ্যতার তথ্য একনজরে তুলে ধরার কৌশল। এটিকে একজন চাকরিপ্রার্থীর ব্যক্তিগত বিজ্ঞাপনও বলা হয়।
রেজ্যুমে ও সিভির মূল অংশগুলো একই রকমের। তবে বেশ কিছুটা পার্থক্য রয়েছে অনেক দেশে রেজ্যুমে এবং সিভি কে আলাদা আলাদা ভাবে ধরা হয় আবার অনেক দেশে এই দুইও টাকেই একই ভাবা হয় কারণ দুইওটাই মূলত এক কাজেই ব্যবহৃত হয় থাকে। রেজ্যুমে মূলত এক বা দুই পৃষ্ঠায় লেখা হয়। অন্যদিকে সিভির লেখায় পৃষ্ঠার সীমাবদ্ধতা নেই এবং স্বাভাবিকভাবেই বিবরনগুলোও হয় তুলনামূলক বিস্তারিত, এমনকি এখানে কয়েকজন সম্মানিত ব্যক্তির নাম-ঠিকানা (রেফারেন্স) উল্লেখ করা হয়ে থাকে। সাধারণত, মধ্যম বা উচ্চস্তরের চাকুরি (ক্যারিয়ার) অথবা ফেলোশীপের জন্য সিভি লেখা হয়।
মাখায়া এনটিনি

মাখায়া এনটিনি (; জন্ম: ৬ জুলাই, ১৯৭৭) কিং উইলয়াম’স টাউনের এমডিঙ্গি এলাকায় জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার ও ফাস্ট বোলার। দক্ষিণ আফ্রিকা ক্রিকেট দলের প্রথম কৃষ্ণাঙ্গ খেলোয়াড় হিসেবে বিবেচিত হয়ে আছেন। শন পোলক এবং অ্যালান ডোনাল্ডের পর তৃতীয় বোলার হিসেবে তিন শতাধিক টেস্ট উইকেট লাভ করেছেন। আইসিসি প্রণীত বোলিং রেটিংয়ে দ্বিতীয় স্থানে ছিলেন।
দক্ষিণ আফ্রিকার অন্যতম জনপ্রিয় ক্রীড়া ব্যক্তিত্ব হিসেবে এনটিনি দক্ষিণ আফ্রিকান প্রেস অ্যাসোসিয়েশন কর্তৃক আয়োজিত ভোটের ফলাফলে সেরা ক্রীড়াবিদের মর্যাদা পান।
১৯ মার্চ, ১৯৯৮ তারিখে শ্রীলঙ্কার বিপক্ষে টেস্টে অভিষেক ঘটে তার। ২০০৩ সালে প্রথম দক্ষিণ আফ্রিকান হিসেবে লর্ড’স ক্রিকেট গ্রাউন্ডে ১০ উইকেট নেন। এরপর ২০০৫ সালে পোর্ট অব স্পেনে ওয়েস্ট ইন্ডিজের বিপক্ষে ১৩২ রানের বিনিময়ে ১৩ জনকে আউট করেন।
১৯৯৯ সালের ক্রিকেট বিশ্বকাপের মূল তালিকায় মাখায়া এনটিনি’র নাম থাকলেও গুরুতর ফৌজদারী অপরাধের কারণে তার নাম প্রত্যাহার করে নেয়া হয়। তার পরিবর্তে ২৩ এপ্রিল, ১৯৯৯ তারিখে অ্যালান ডসনকে অন্তর্ভুক্ত করা হয়।
৩ মার্চ, ২০০৬ তারিখে দক্ষিণ আফ্রিকার পক্ষে একদিবসীয় ক্রিকেটে সেরা বোলিং নৈপুণ্যের স্বাক্ষর রাখেন। ঐদিন এনটিনি অস্ট্রেলিয়ার বিরুদ্ধে ২২ রানের বিনিময়ে ৬ উইকেট লাভ করেন।
চমৎকার ক্রীড়া জীবন শুরু করলেও ১৯৯৯ সালে তা প্রায় শেষ হয়ে যাচ্ছিল এনটিনির। তার বিরুদ্ধে ধর্ষণের অভিযোগ আনা হয়। কিন্তু পরবর্তীকালে তিনি এ অভিযোগ থেকে মুক্তি পান ও তার অপরাধের বিষয়ে সম্পৃক্ততার অভিযোগটি নাকচ হয়ে যায়। এ মামলাটি বিশ্বজুড়ে আলোচিত বিষয়াবলী হয়ে দাড়ায় এবং প্রথম কৃষ্ণাঙ্গ দক্ষিণ আফ্রিকার টেস্ট ক্রিকেটার হিসেবে নেতিবাচক প্রভাব বিস্তার করেছিল। কিন্তু এনটিনি তার আবেগকে সংযত রাখেন ও আপিল করেন এবং সফলভাবে আন্তর্জাতিক ক্রিকেটে পুনরায় ফিরে আসেন। দক্ষিণ আফ্রিকা দলে পুনরায় স্থলাভিষিক্ত করায় ক্রিকেট সাউথ আফ্রিকা কর্তৃপক্ষকে ধন্যবাদ জানান তিনি।
৯ জানুয়ারি, ২০১১ তারিখে ভারতের বিপক্ষে টুয়েন্টি২০ আন্তর্জাতিক ক্রিকেট খেলায় অংশগ্রহণের পর সকল স্তরের ক্রিকেট খেলা থেকে মাখায়া এনটিনি অবসর গ্রহণ করেন।
শান্তি ও সংঘর্ষ অধ্যয়ন

শান্তি ও সংঘর্ষ অধ্যয়ন সামাজিক বিজ্ঞানের এমন একটি শাখা যা অহিংস ও হিংসাত্মক, উভয় ধরনের আচরণ এবং তাদের কার্যাবলী নির্ণয় ও বিশ্লেষণ করে। এছাড়া সংঘর্ষের বিভিন্ন কাঠামোগত গঠন, যেগুলো মানুষের সঠিক উন্নয়নের পথে প্রধান অন্তরায়, সেগুলো নিয়েও এ শাখাটি আলোচনা করে। শান্তি ও সংঘর্ষ অধ্যয়নের একটি শাখা- শান্তি অধ্যয়ন একটি সমন্বিত অধ্যয়ন ব্যবস্থা। শান্তি অধ্যয়নের মূল উদ্দেশ্য হল শান্তিপূর্ণ উপায়ে যেকোন সংঘর্ষের তীব্রতা কমিয়ে আনা,সমাধান করা অথবা সম্পূর্ণ নির্মূল করা। (ভুল প্রশ্ন)এর আরেকটি উদ্দেশ্য হল সংঘর্ষে জড়িত প্রত্যেক পক্ষের 'বিজয়' নিশ্চিত করা। শান্তি অধ্যয়ন সমর অধ্যয়নের বিপরীত। সমর অধ্যয়নের উদ্দেশ্য হল হিংসাত্মক পদ্ধতিতে সংঘর্ষের সমাধান করা এবং জড়িত এক বা একাধিক পক্ষের (সকল পক্ষের নয়) বিজয় নিশ্চিত করা। রাষ্ট্রবিজ্ঞান, ভূ-রাজনীতি, অর্থনীতি, আন্তর্জাতিক সম্পর্ক, সমাজবিজ্ঞান, মনোবিজ্ঞান, ইতিহাস, মানবাধিকার, আন্তর্জাতিক আইন, নৃবিজ্ঞান, ধর্মতত্ত্ব, জেন্ডার অধ্যয়নসহ আরও কয়েকটি বিষয় নিয়ে শান্তি ও সংঘর্ষ অধ্যয়ন কাজ করে।
শান্তি ও সংঘর্ষ অধ্যয়ন একই সাথে একটি পাঠক্রম ও গবেষণার বিষয়বস্তু। পাঠক্রমের অংশ হিসেবে বিষয়টি শিক্ষকদের মাধ্যমে শিক্ষার্থীদের অধ্যয়ন করানো হয়। গবেষণার অংশ হিসেবে গবেষকগণ শান্তির নব নব দিক উন্মোচন করেন এবং সংঘর্ষ নিরসনের উপায় খুঁজে বের করার চেষ্টা করেন।
পৃথিবীর প্রাচীনতম বিশ্ববিদ্যালয়গুলোর শিক্ষক ও শিক্ষার্থীগণ বহু আগে থেকেই শান্তি বিষয়ে অধ্যয়ন করে আসছেন। যুক্তরাষ্ট্রে গৃহযুদ্ধ পরবর্তী সময়ে মার্কিন কলেজগুলোতে ক্যাম্পাস ক্লাবের অদলে শিক্ষার্থীদের মধ্যে শান্তি অধ্যয়নের ব্যাপারে সর্বপ্রথম উৎসাহ লক্ষ্য করা যায়। ঊনবিংশ শতাব্দীর শেষ বছরে সুইডেনে একই ধরনের আন্দোলন পরিলক্ষিত হয়। পরবর্তীতে বিশ্বের বিভিন্ন দেশে এমন আন্দোলন ছড়িয়ে পড়ে। এ সমস্ত কার্যকলাপের বড় অংশ জুড়ে ছিল শিক্ষার্থীদের পাঠচক্র বা আলোচনা সভা। কোন ধরনের আনুষ্ঠানিক পাঠ্যক্রমের ব্যবস্থা ছিল না।
বাংলাদেশে বর্তমানে ঢাকা বিশ্ববিদ্যালয়ের সামাজিক বিজ্ঞান অনুষদে ও বাংলাদেশ ইউনিভার্সিটি অফ প্রফেশনালসে 'শান্তি ও সংঘর্ষ অধ্যয়ন' পড়ানো হচ্ছে।
যুদ্ধ সম্পর্কে পশ্চিমা সমাজের দৃষ্টিভঙ্গী পরিবর্তনে প্রথম বিশ্বযুদ্ধ গুরুত্বপূর্ণ ভূমিকা পালন করে। ১৯১৯ সালে প্যারিস শান্তি সম্মেলনে ইউরোপের ভবিষ্যত নির্ধারণের জন্য ফ্রান্স, ব্রিটেন ও যুক্তরাষ্ট্রের রাষ্ট্রনায়কগণ (যথাক্রমে জর্জ ক্লেমাঁসো, ডেভিড লয়েড জর্জ ও উড্রো উইলসন) একত্রিত হন। শান্তিস্থাপনের লক্ষ্যে উড্রো উইলসন তার বিখ্যাত চৌদ্দ দফা ঘোষণা করেন। ঘোষণায় তিনি ইউরোপীয় সাম্রাজ্যগুলো ভেঙে ফেলে জাতিরাষ্ট্র সৃষ্টি এবং সম্মিলিত জাতিপুঞ্জ (লিগ অব নেশন্স) প্রতিষ্ঠার প্রস্তাব দেন।
ব্লাড ডায়মন্ড

ব্লাড ডায়মন্ড ২০০৬ সালের আমেরিকান পলিটিকাল থ্রিলার চলচ্চিত্র। ছবিটি ১৯৯৬ থেকে ২০০১ পর্যন্ত সিয়েরা লিওনের পটভূমিকে কেন্দ্র করে আবর্তিত হয়েছে।
১৯৯৯ সালের দিকে পশ্চিম আফ্রিকার দেশ সিয়েরা লিওনে এক রাজনৈতিক অস্থিরতা দেখা দেয়। সিয়েরা লিওনের সশস্ত্র বিদ্রোহী বাহিনী রেভল্যুশনারি ইউনাইটেড ফোর্স বা আরইউএফের হাতে বন্দি হন সলোমন (জিমন হানসো), কিন্তু ছেলে দিয়া সহ তার পরিবার পালিয়ে যেতে সক্ষম হয়। সলোমন বন্দি হবার পর যখন বিভিন্ন মানুষের হাত কাটা হচ্ছিল, তাকে রেখে দেওয়া হয় হীরক খনীতে কাজ করার জন্য। অন্যদিকে তার ছেলে "দিয়াও" বন্দি হয় আরএউএফের হাতে, তাকে ট্রেইন করা হয়, ব্রেইন ওয়াশ করে সৈনিক বানানো হয়।
একদিন হীরক খনিতে কাজ করার সময় সলোমন একটি গোলাপি রঙের বড় হীরা পান। পায়ের অঙ্গুলের মাঝে লুকিয়ে রাখেন কিন্তু ধরা পরে যান বিদ্রোহী ক্যাপটিনের কাছে। কিছুক্ষণের মধ্যেই সরকারি সৈন্য বাহিনী খনিতে হামলা করে, সলোমন সরকারি সৈন্য বাহিনীর হাতে বন্দি হন। বন্দি হওয়ার আগেই লুকিয়ে রাখেন হীরার খণ্ডটি।এরপর চলে সলোমন তার পরিবারকে ফিরে পাওয়ার কাহিনী।
কাহিনীতে এরপর আবির্ভাব ঘটে ড্যানি আর্চারের (লিওনার্ডো ডিক্যাপ্রিও)। ড্যানি আর্চার একজন স্মাগলার, অস্রের বিনিময়ে আরইউএফের কাছ থেকে হীরা কিনেন,সে জানতে পারে যে সলোমন একটি অতি মূল্যবান পিংক ডায়মন্ডের খোজঁ জানে। সে সলোমনকে তার পরিবার ফিরিয়ে দেওয়ার প্রতিশ্রুতি দিয়ে তাকে নিয়ে ডায়মন্ডটি পাওয়ার অভিযানে নেমে যায়। এর মধ্যে আর্চারের সাথে এক আমেরিকান সাংবাদিক ম্যাডি বয়েনের (জেনিফার কনেলি) সাথে পরিচয় হয়। মেডি আফ্রিকার ব্লাড ডায়মন্ডের উপর লিখতে চায়। শেষ পর্যায়ে ড্যানি আর্চার কৌশলে সোলেমনের ছেলেকে উদ্ধার করে কিন্তু তিনি মারা যান।
ব্লাড ডায়মন্ডঃ অরজিনাল মোশন পিকচার সাউন্ডট্র্যাক ভারেসে সারাবান্দে দ্বারা প্রকাশিত ব্লাড ডায়মন্ড সিনেমার সাউন্ডট্র্যাক। ৮ ডিসেম্বর, ২০০৬ তারিখে এটি প্রকাশিত হয়। অ্যালবামের কম্পোজ করেছেন জেমস নিউটন হাওয়ার্ড এবং এটি ২০০৮ সালে সাউন্ডট্র্যাক অফ দ্য ইয়ার (ক্লাসিকাল বিআরআইটি পুরস্কার) জিতেছিল।